Bukedde Online - Muka Muzaata bamugobye\nMuka Muzaata bamugobye\nNabunya n'abadde bba Muzaata (mu katono).\nMuka Sheikh Nuhu Muzaata ayitibwa Kuruthum Nabunya Muzaata bamugobye mu nju. Agenze ne mutabani we, Anwar Ssessanga ow'emyaka 12.\nOkumugoba kuddiridde olukiiko lwa ffamire olwatudde ku Mmande ne lunenya Kuruthum olwa kye baayise okutwala bakanyama awaka n'okugezaako okumenya oluggi lw'ekisenge kya Muzaata okubaako ebintu bye baggyamu.\nKu Ssande, Kuruthum yapangisizza bakanyama okumuwa obukuumi nga kigambibwa nti waliwo abaabadde bamutiisatiisa okumukolako obulabe n'okumugoba mu lumbe lwa bba.\nAba ffamire abaakulembeddwa Musa Kaboyo baayise poliisi eyakutte bakanyama ne baggalirwa e Kawempe.\nMu lukiiko olwatudde, Kuruthum yategeezezza nti yabadde yeetaaga obukuumi oluvannyuma lw'abantu abamu okumutiisatiisa.\nEkirala ye ng'abadde ne Muzaata amanyi bingi ebiri mu kisenge okuli n'ebyapa n'ebiwandiiko ebirala ebyetaaga okukuuma obutiribiri.\nKigambibwa nti Muzaata abadde atereka mu kisenge ebiwandiiko okuli n'ebyapa\nby'abantu abamwesiga. Kigambibwa nti ekisenge kya Muzaata kirimu ebyapa nga 30 nga kuno kuliko ebibye ng'omuntu, n'ebirala ebyamukwasibwa abantu abamwesiga\nomuli ne ffamire ezaamulonda ng'omukuza.\nMu lukiiko luno, kyasaliddwaawo Kuruthum ave mangu mu lumbe bwe baliba bamwetaaga balimuyita.\nSIYINZA KULEKA MUTABANI WANGE - KURUTHUM\nYagenze ne mutabani we Ssessanga. Wadde nga Ssessanga teyagobeddwa kyokka Kuruthum yategeezezza akakiiko nti mutabani waabwe abadde asula mu\nkisenge ne kitaawe (Muzaata) nga kati baamusibidde bweru.\nN'agattako: Omwana wange ow'emyaka 12 gyokka siyinza kumuleka yekka mu mbeera erimu okusika omuguwa.\nMuzaata we yafiiridde nga Kuruthum amaze emyezi esatu ng'anobye. Kyokka\nBamaseeka baabadde bamalirizza enteekateeka okubatabaganya.\nMuzaata yalaama ensonga ze ziyisibwe mu mateeka ga sharia.\nSheikh Salim Bbosa eyakuguka mu mateeka ga Sharia yategeezezza nti omukazi ne bw'anoba bw'aba tafunye ‘talaka' (okwawukana) mu butongole, asigala n'obuvunaanyizibwa ku bintu bya bba.\nMu ntaputa y'amateeka ga Sharia, ne ttalaka ekoleddwa ng'omuntu alwadde era ng'ali\nmu mbeera mbi, nayo tekkirizibwa kubanga kino kisobola okukozesebwa abasajja\nabataagala kuwa bakazi baabwe mmaali basobola "okubatalaka" nga bakitegedde nti obulwadde obubaluma buyinza okubatta.\nKino nti kiyamba n'okwewala abantu bannakigwanyizi abayinza okukozesa omulwadde ensobi nga tali mu mbeera zeesalirawo, ne batwala ebyobugagga by'omuntu oyo mu\nOlukiiko era lwasembye okutuukirira Supreme Mufti Sheikh Siliman Kasule Ndirangwa abawe lipoota ku kufa kwa Muzaata okumalawo akakunkuna ku kyasse Muzaata.\nKigambibwa nti mu ffamire mulimu aboogerera Kuruthum obubi nga bagamba nti\nokunoba kwe kwakosa obulamu bwa Muzaata era abamu baakyesigamyeko\nmu kusindiikiriza Kuruthum okuva mu maka.\nMuzaata yafudde ku Lwokutaano oluwedde mu ddwaaliro lya IHK e Namuwongo n'aziikibwa ku Lwomukaaga e Kigoogwa ku lw'e Bombo. Kigambibwa nti obulwadde\nbwavudde ku mawuggwe n'akaluubirirwa okussa.\nAba ffamire baagambye nti okuva Muzaata lwe yaggyibwa awaka nga November 22, 2020 n'atwalibwa mu ddwaaliro tebaafunye mukisa kwogera naye.\nBagattako nti bafunye amawulire agenjawulo ku kyasse Muzaata ng'ekinaggyayo ekituufu ye lipoota y'abasawo.\nWabula ku Mmande, Sheikh Muhamood Kibaate amyuka Supreme Mufti yakulembedde dduwa ewa Muzaata ne bamusaba okutuusa ensonga zaabwe eri Mufti.\nSheikh Kibaate yabasabye okubeera abakkakamu n'okusigala nga bakolagana kibayambe okwekuumira awamu.\nAba ffamire baagambye nti bo kye bamanyi, Muzaata afudde talina mukazi. Okuva mu September 2020, nti awaka Muzaata abadde abeerawo n'abakozi ne mutabani we Ssessanga gw'abadde asula naye mu kisenge okuva Kuruthum lwe yanoba.\nKigambibwa nti Muzaata okusalawo okusula ne mutabani we yakyesigamya ku nsonga bbiri; omukwano gw'abadde alina eri omwana, kyokka era n'ensonga y'ebyobulamu ng'alina okutya nti asobola okukubwa puleesa ng'ali mu kisenge yekka ne wabulawo\nMuzaata mu kugenda mu ddwaaliro, ddereeva we gwe yagenda naye era nti n'ekisenge\nkye yaleka akisibye.\nWano omu ku ba ffamire we yategeerezza nti Kuruthum yali yanoba nga tebalaba kimukomyawo okuggyako ng'ayagala bintu okusinga omuntu gwe yali yafumbirwa.\nWabula oludda lwa Kuruthum kino lwakirabye ng'okusiiga Kuruthum enziro, bamusibire ekikookolo bamugobe mu bintu bya bba by'alinako omugabo nti kubanga\nbingi babikoze bombi mu myaka 20 gy'amaze ne Muzaata.\nKyokka abaasindiikirizza Kuruthum baagasseeko nti ennyumba ya Muzaata bwe yali ezimbibwa yatuma mukazi we Amina Bugirita amabaati okugisereka. Kyokka\nAmina n'akyusa n'agulamu mategula nga kino kimuwa enkizo okuvunaanyizibwa ku nju eyo n'abaana be.\nAmaka ga Muzaata gali Kawempe mu Keeti Falawo era mu kiseera kino Amina y'aliwo, wadde ng'ono yali yayawukana ne Muzaata era bwe baamala okwawukana Muzaata n'awasa Kuruthum era ne Amina naye n'afumbirwa omusajja omulala.\nOludda lwa Kuruthum lugamba nti obutakkaanya obwaliwo wakati wa Muzaata ne mukazi we bufaanana n'obwo obubeera mu maka amalala gonna era nti wabaddewo\nessuubi ly'okubugonjoola kyokka eby'embi Muzaata n'afa nga tebannatabagana nti naye ekyo tekisaanye kukozesebwa kusindiikiriza Kuruthum kuva mu maka\nmw'abadde ne bba emyaka emingi ate nga balina n'omwana akyali omuto eyeetaaga okukulira mu maka ga kitaawe.\nMuzaata yalese abaana 8 nga Kuruthum alinako omu ate Amina alinako abaana babiri. Abaana abalala abataano Muzaata yabazaala mu bakyala be yasooka okufuna\nnga tannakwatagana ne Amina.\nMiranga! Eyaliko pulezidenti wa Ghana Corona amututte\nKitalo ! Omubaka owa Munisipaali y'e Kamuli afudde Corona\nAbavubuka ba NRM boogedde ku kwekalakaasa\nSiriimu aleeta omubiri okusiiwa?\nEbikoleddwa okuzuula eddala ly'akawuka ka siriimu\n' O muwendo gw'abakozesa kondomu gwevedde'


Bukedde Online - Abakyala balaajanye ku mivuyo mu katale k'e Wandegeya\nMututaase ku mivuyo mu katale k'e Wandegeya\nAbakkiriza bajjukidde Ssaabasumba Joseph K...\nAdded 26th February 2021\n"Twagala pulezidenti ayingire mu nsonga zaffe kubanga tetuganyuddwa mu nteekateeka zonna ze yateeka mu katale kaffe ak'e Wandegeya,"\nOmu ku bakyala eyakulembedde banne abafumba emmere mu katale k'e Wandegeya ng'alaajanira pulezidenti Museveni okuyingira mu nsonga ezibasoomooza mu katale.\nABAKYALA abatunda emmere e Wandegeya balaajanidde Pulezidenti Museveni okuyingira mu mivuyo egiri mu katale kabwe. Bano abaakulembeddwa Aisha Nalukwago ne Benna baalaze okusomoozebwa kwe basanga omuli;\nObutaganyulwa mu pulojekiti y'okufumbira emmere abamu ku bayizi b'ettendekero (erisomesa emirimu gy'omu mutwe) eryatandikiddwaawo pulezidenti mu katale kabwe .\nOkubaguza amazzi ku buseere ng'ekidomola kigula wakati wa 200 ne 1,000/- (singa wabeerawo ebbula lyago mu katale).\nEbbeeyi y'emmere gye balumiriza okuva ku 5,000/- (ze baasooka okukkaanyaako ne gavumenti ku buli ssowaani) okutuuka ku 2,000/- ezaagerekeddwa obukulembeze bw'akatale.\nObutali bwenkanya mu ngabanya y'emidaala gy'akatale kabwe ekivuddeko bamufunampola obutafuna midaala ne giweebwa abagagga.\nEnguzi abasuubuzi gye balumiriza okubeera nga yawaliriza obukulembeze bw'ettendekero lya pulezidenti okukolagana n'obukulembeze obukadde mu nteekateeka y'okuliisa abayizi.\n"Twagala pulezidenti ayingire mu nsonga zaffe kubanga tetuganyuddwa mu nteekateeka zonna ze yateeka mu katale kaffe," Aisha Nalukwago ,omu ku bakyala abatundira emmere mu katale k'e Wandegeya bwe yategeezezza.\nSsentebe w'akatale kano, Issa Ssekimpi n'akulira abakyala, Mai Nabukenya basabye abakyala bano okubeera abakkakkamu okutuusa nga bafunye okwanukulwa okuva mu KCCA gye bagambye nti bagitegeezezza ku nsonga zabwe.\nAte omwogezi wa KCCA, Daniel Nuwabine yategeezezza nti ensonga z'akatale k'e Wandegeya bazimanyi era essaawa yonna bagenda kutuula nabo bazigonjoole.\nakatale k'e Wandegeya\nOmutendesi wa Police FC alabudde\nSC Villa ekubiddwa ttiimu y'amasaza omutendesi ne yeekaza


ENGOGO kye kimu ku bintu abazimba amayumba bye babuusa amaaso ng’ate bya mugaso mu kulabisa obulungi ennyumba, okukung’anya amazzi agava ku nnyumba n’amazzi obutayonoona nnyumba nga gavunza emiti n’ebisenge. Engogo zisibwa waggulu okwetooloola ennyumba yonna amazzi ne gasobola okukung’anira mu kifo kimu nga ttanka oba ppipa.\nEMIGASO GY’ENGOGO Ying. Mathias Mulumba okuva mu Pure Construction Company yagambye nti si kirungi omuntu okuyingira ennyumba nga tasibyeko ngogo. Ziyamba okukwata amazzi agandiyonoonye ennyumba yo ne kiviirako okukendeeza ku buwangaazi bwayo.\nEngogo ziyamba okukuuma ebisenge nga bigumu. Ennyumba okutali ngogo amazzi gakulukutira ku mabaati ne gakkirira ku bisenge ekibireetera okunnyuukirira. Kino bwe kitwala ekiseera ennyumba efuna ennyaafa n’enafuwa n’okufuuka ey’obulabe eri abantu abagibeeramu kubanga ebisenge biyinza okugwa.\nOkukuuma emiti obutavunda n’ebyuma obutatalagga. Enkuba bw’etonnya amazzi gatuukira ku miti egyakozesebwa mu kusereka oba feesiboodi ekigireetera okuvunda. l Ebyuma by’enzigi n’amadirisa nabyo bibeera byolekedde okutalagga olw’amazzi agayita mu bisenge ne gabituukako.\nEmiti bwe givunda kiba kitegeeza nti olina okusereekulula n’oddamu n’osereka ng’okozesa emiti emigumu. Kino kitwala ssente n’obudde ate nga wandibadde okyewonya ng’okozesa engogo.\nOkukuuma omusingi. Amazzi buli lwe gayiika ku ttaka ng’enkuba etonnye kiviirako ettaka okugonda amazzi ne gayingira mu musingi. Amazzi gano gakendeeza obuwangaazi bw’ennyumba.\nOkuziyiza amazzi okusammukira ebisenge: Ennyumba bw’eba teriiko ngogo enkuba bw’etonnya amazzi gasamukkira ebisenge nga mulimu ettaka era buli kiseera ojja kubeera mu kusiiga langi ekintu eky’ebbeeyi ennyo.\nOkukuuma oluggya. Oluusi oluggya lukutwalira ssente nga lukolebwa naddala okugula emiti, omuddo n’ebimuli oba okuyiwa enkokoto n’okusiba pevaazi. Kati bw’otatangira mazzi gano, gajja kukuluggusa ettaka lyonna lyonoone oluggya lwo. Gayinza okuleka nga gakuluggusizza omuddo gwe wasimba n’okukola emikutu mu lugya egiteetagisa ne lufaanana bubi.\nOkukung’anya amazzi. Ying. Mulumba agamba nti engogo ziyamba okukung’anya amazzi nnannyini nnyumba gakozesa okukola emirimu gy’awaka ng’okwoza ebintu, okusiimula ennyumba, okwoza engoye n’emirala n’akendeeza ku ssente z’asaasaanya ng’asasulira amazzi.\nAte bw’aba mulimi gamuyamba okufukirira mu biseera by’omusana. BY’OGOBERERA NG’OSIBAYO ENGOGO Ying. Mulumba yagambye nti bw’oba ogenda okusibayo engogo kikwetaagisa okufiuna omukugu n’akuwabula n’okukukolera omulimu omulungi.\nBw’oba osibayo engogo olina okwegendereza kye bayita ‘slope’ soma siroopu. Wano amazzi we gayita okugenda we gakung’aanira okugeza mu ttanka. Walina okuba nga weesuliseemu okuwa amazzi omwagaanya okukulukuta obulungi.\nHenry Ssekisambu owa Premier Gutters e Kibuli agamba nti obuuma obusiba engogo obuyitibwa ‘cramp’ soma ‘kulampu’ bulina okusibibwa kumukumu olugogo lusobole okunywera obulungi ku nnyumba.\nBuli luvannyuma lwa mmita emu olina okusibawo akuuma kano. Kino kiyamba okuwanirira olugogo luno naddala ng’enkuba nnyingi. l Ku ky’okusibayo engogo zino, Ssekisambu yagambye nti osasula ebitundu 15 ku buli 100 ku ssente z’engogo z’oguze. Kino kitegeeza nti bw’ogula engogo za kakadde, osasula emitwalo 15.\nEngogo zirina okuyonjebwa oluvannyuma lw’ebbanga eggere okusobola okuggyamu ettaka erikwata ku mabaati, kasasiro n’ebintu ebirala ebigwa mu ngogo. Bw’otoziyonja kiziviirako obutatambuza bulungi mazzi ne kizireetera okwonooneka.\nEnnyumba okugendako olugogo kyandibadde kirungi ng’erina feesi boodi. Feesi boodi eyamba okusiba obulungi olugogo nga lwesuliseemu n’okubeera mu layini ekiyamba amazzi okukulukuta obulungi. Mulumba agamba nti abantu abasiba engogo ku nnyumba nga tekuli feesi boodi bakola kikyamu kubanga babeera bagenda kuzisibayo nga tezeewunziseemu ekireetera amazzi obutatambula bulungi era enkuba bw’etonnya nga nnyingi gonna gaggweera wansi.\nEBIKA N’EBBEEYI Y’ENGOGO Okuva edda abantu baali balembeka amazzi agavudde ku mabaati nga bakozesa ebintu eby’enjawulo. Abasinga baakozesenga engogo eziweteddwa mu mabaati n’endala nga bazisala ku migogo gy’ebitooke.\nEngogo zino zikolebwa mu sayizi ya yinci 5 ku 6. Naye kati enkola eyo abantu bagenze bagidibya okuggyako abatono ab’omu byalo. Abatambula n’omulembe, bakozesa engogo za pulasitiika kyokka zino zaawukana mu bika n’ebbeeyi. EBIKA BY’ENGOGO Babu Ssali owa Babu Hardware e Bwaise, yagambye nti engogo zikyuka mu bbeeyi n’ebika.\nHuasheng Kino ky’ekika ekisembayo ebbeeyi entono kyokka zirina ebizibu ng’okwonooneka ng’oluweseemu, okusiiwuuka era ziwewuka nnyo. Lugula 24,000/-. l Jinglong Babu agamba nti ekika kino kitambula nnyo ku bantu abazimba. Luno bw’oluweta terwonooneka, lulabika bulungi ng’ate n’ebbeeyi si mbi. Olumu lugula 25,000/-.\nEra Kino ky’ekika ky’olugogo ekisingako ku Huasheng ne Jinglong. Nnungi ate mpangaazi ng’olumu lugula 28,000/-.\nSimbarand Babu yategeezezza nti ekika kino kye kisinga obulungi. Zibeera ngumu, ziwangaala, zibeera mu langi ya kkuliimu ate tezisiiwuuka. Olumu lugula 45,000/-. l Ku ngogo zino olina okuteekako akasengejja amazzi we gayingirira mu ttanka okuziyiza ebicaafu ng’ebikoola, amayinja, enfuufu n’ebiwuka okuyiika mu mazzi. Ate kibeera kikwetaagisa n’okuteekamu eddagala okutta obuwuka obuyinza okulwaza abantu abakozesa amazzi gano.\nHenry Ssekisambu owa Premier Gutters e Kibuli yayongeddeko nti waliwo engogo eziva e South Afrika nga nazo nnungi kubanga mpangaazi. Zirimu ebika eby’enjawulo okuli: Square Gutter (Marley) nga za mmita 4.5. Buli lumu lugula 65,000/-. Square Pro ziri mu mmita 5.8 nga buli lugogo lugula 75,000/- era zisinga kwettanirwa bagagga. Tezisiiwuuka ng’ate zirabisa bulungi ennyumba bw’oba ofunye omukugu n’azikusibira


Bukedde Online - Abdallah Kitatta y’ani ?\nBugingo agasimbaganye ne Teddy ku Poliisi...\nKitatta bamwongeddeko emisango emirala 48...\nYeegatta ku Namasumbi S.S. kyokka n’awandukira mu S.3 ng’emisomo gimuzannya nnyo naddala Olungereza, ssaayansi n’okubala.\nABDALLAH Kitatta 40, yazaalibwa mu 1979 ku kyalo Kisanjufu e Nakasajja mu ggombolola y’e Kyampisi e Mukono. Bazadde be ye Hajji. Mohammad Nangoba ne Hasifa Nabukeera. Okusoma teyakutwala wala.\nYasomerako mu Kalagala Quran School gye yava n’adda e Kitegombwa C/U gye yatuulira P7.\nBwe yali akyali mu ssomero, ekintu kye yali akuba obudinda byali bya luwarabu, amasomo amalala gaali gamugoya bwenvu.\nWabula Kitatta agamba nti bw’agenze akula yeesanze ng’obutasoma bumufiirizza ebintu bingi era yasalawo okuddayo mu ssomero mu 2017 asobole okufuna ebbaluwa eya S.4.\nKITATTA YASOOKA KWETIKKA MIGUGU NA NSAWO ZA BUWUNGA MU KISENYI\nOmu ku mikwano gya Kitatta baaludde nabo yatutegeezezza nti, ng’ebyokusoma bigaanyi, yayingira ekibuga, amakanda n’agakuba mu Spire zooni mu Ndeeba.\nOlw’okubanga teyalina butendeke bwonna nga ne ssente ezitandika bizinensi talina, Kitatta yamanya nti kapito gwe yalina ge maanyi ge.\nYasookera mu kwetikka buwunga mu Kisenyi gye yasanga mukyala we omukulu, Faridah Nakyanzi eyali akola nga maneja w’ekyuma ky’obuwunga.\nYakwana Nakyanzi n’amuggya gye yali n’amutwala mu Ndeeba gye baazaalira mutabani waabwe omukulu Arafa Nangoba.\nObuwunga bwe yabuvaamu, yasibira ku luguudo lw’eggaali y’omukka mu Ndeeba awaabeeranga akatale n’atandika okutikkula emigugu nga buli gwaggya ku mmotoka, bamusasula 100/-.\nYafuuka bbulooka w’abalimi abaggya emmere mu byalo ne batuuka mu katale nga bakooye ne bamuwa mmotoka n’agenda n’atunda n’abawa ezaabwe n’asigazaako enjawulo.\nOgw’okwetikka emmere, Kitatta yagukolera akabanga ng’obusente bw’afuna abusiba ku luwuzi okutuuka lwe yaweza entandikwa n’atandika okusuubula ensawo z’amatooke okulenga emyera.\nWabula amagoba ku myera gaali ga lusuluuju, era ebbanga lye yamala ng’alenga emyera ne bitatambula bulungi.\nMu Ndeeba, yakwatagana ne makanika w’emmotoka ekika kya Golf, Lauben Kibazo.\nKibazo yamuwa omulimu okubeera ddereeva we era ye yamwanjula mu bannabyabufuzi.\nYasooka kumwanjulira Muky. Ssenkungu eyali amyuka omubaka wa Pulezidenti e Lubaga. Kibazo yali munna NRM omukuukuutivu era ye yayingiza Kitatta mu NRM n’afuuka kaada n’atandika okumanya bannabyabufuzi abalala.\nENGERI GYE YAKWATAGANA NE KAYIHURA\nKitatta okufuuka ow’amaanyi, gwali mwaka gwa 2009 mu biseera by’akasambattuko akaaliwo nga Kabaka agaaniddwa okulambula essaza lye ery’e Bugerere.\nMu kavuyo akaaliwo, waliwo abantu abaayokya poliisi y’e Nateete n’ebengeya era abeebyokwerinda bwe baatandika okunoonyereza, Gen. Kale Kayihura eyali aduumira poliisi mu kiseera ekyo, yeesitula n’agenda e Nateete.\nMu bantu abaakuhhaana, Kitatta naye yali omu ku bbo era Kayihura mu kwogera nabo, yabuuza oba waliwo asobola okubawa amawulire ku baali bayokezza poliisi.\nKitatta kigambibwa nti yawanika omukono n’amugamba nti amanyi abagyokezza.\nYalina abantu be yali takwatagana nabo mu butale okuli ak’e Nalukolongo ne Busega era bano be yawaayo poliisi n’ebakwata n’e basindikibwa e Luzira olw’okwokya poliisi.\nKayihura wano we yatandikira okukolagana ne Kitatta era olwamala okukwata abantu beyali awaddeyo, yamutegeeza nti obulamu bwe bwali mu matigga n’amusaba amufunire obukuumi.\nKITATTA AYINGIRA MU BYOBUFUZI\nAbdullah Kitatta yatandika okumanyika mu 2006 ng’asinziira e Busega olw’okwenyigira ennyo mu nkaayana z'ettaka wamu n’akatale akali mu kitundu kino. Yamanyika nnyo mu biseera Zaina Muwonge we yabeerera RDC w’e Lubaga.\nMu biseera ebyo yali avuga mmotoka ey’ekika kya Corsa nga ya langi ya kiragala. Kitatta yeeyambisa ofiisi ya RDC okusobola okutuukiriza ebigendererwa bye naddala okukaayanira obukulembeze mu butale e Busega ne Nateete.\nMu 2008 bwe waaliwo okulonda ekifo ky'okujjuza ssentebe w’eggombolola y’e Lubaga nga Winnie Makumbi afudde, Kitatta yakola nnyo okulaba nga Peter Ssematimba owa NRM awangula ekifo kino era ne kituukirira.\nMu mbeera eno, Kitatta mwe yeesoggera ebyobufuzi bwe yeesimbawo mu kulonda kwa NRM mu 2010 n’alondebwa ku bwassentebe w’Abavubuka wakati mu mivuyo n’okulwagana n’ab’ekiwayi kye yali avuganya nakyo.\nEkifo ky’obwassentebe w’abavubuka mu Lubaga, Kitatta yakyeyambisa okumanyika mu banene mu NRM naddala ku kitebe kya NRM ku Kyaddondo Road, poliisi n’ebitongole ebikuumaddembe be yamatiza nti asobola okwahhanga aba FDC, DP n’ebibiina ebirala mu Kampala.\nMu March wa 2011, waaliwo okulonda kw’abakulembeze b’abavubuka mu Kampala okwategekebwa akakiiko k’Ebyokulonda era Kitatta y’omu ku baali beesimbyewo wabula abavubuka ne bamusimbira ekkuuli nga bagamba nti si muyigirize kimala.\nKITATTA MU BODABODA\nKitatta tabangako muvuzi wa bodaboda okutuusa mu 2010, aba bodaboda bwe baafunamu obuzibu n’omuduumizi wa Poliisi, Gen. Kale Kayihura nga bawakanya ebikwekweto bya poliisi ku bodaboda omwali n’okusika bodaboda n’okuzikuba ebibaluwa.\nMu kiseera ekyo aba bodaboda baali beegattira mu kibiina ekya KUBOCA ekyawakanya ennyo ebikwekweto bya poliisi era ekyava mu kino be bakulembeze b’ekibiina kino okutulugunyizibwa poliisi n’abamu ne bakwatibwa.\nOlw’okuba Kitatta yali amaze okumatiza poliisi n’abamu ku ba NRM nti aba bodaboda abasinga mu Kampala ba Besigye, DP, n’ebibiina ebiwakanya Gavumenti, embeera eyaliwo wakati wa poliisi ne KUBOCA baagyeyambisa okuwera ekibiina ne bassaawo ekibiina kya Bodaboda 2010 ne bategeka okulonda kw’aba bodaboda okw’ekimpatiira.\nWano Kitatta we yayingirira mu mulimu guno era ofiisi za Bodaboda 2010, Gen. Kayihura ye yaziggulawo e Nakulabye .\nKitatta yatondawo SACCO gye yayita ey’ababodaboda Pulezidenti Museveni yatongoza Bodaboda 2010 n’abawa obukadde 500 ez’okuyamba aba bodaboda okugulamu pikipiki era pulojekiti eno yakwanaganyizibwa omuyambi wa Pulezidenti Moses Byaruhanga.\nKyokka aba bodaboda ab’enjawulo mu Kampala bagamba nti ssente za SACCO obukadde 200 n’eza bodaboda obukadde 500 tebaaziganyulwamu era Kitatta baamuwawaabira ku poliisi.\nN’ensonga ze zimu ziri mu Palamenti, Byaruhanga gye yayitibwa ababaka ne bamukunya olwa ssente ezo.\nAmawulire, Bukedde, soma,,


Wordplanet: Baibuli y'Oluganda - ENDAGAANO ENKADDE - Okukungubaga Lamentations\nOkukungubaga - Essuula 2\n1 Mukama ng'abisseeko ekire ku muwala wa Sayuuni ng'aliko obusungu! Asudde ku nsi okuva mu ggulu obulungi bwa Isiraeri, So tajjukidde ntebe ya bigere bye ku lunaku olw'obusungu bwe.\n2 Mukama amize ennyumba zonna eza Yakobo, so takwatiddwa kisa; Asudde ebifo eby'amaanyi eby'omuwala wa Yuda olw'obusungu bwe; Abikkakkanyizza okutuuka ku ttaka: Ayonoonye obwakabaka n'abakungu baamu.\n3 Amazeewo ejjembe lyonna erya Isiraeri ng'aliko ekiruyi; Azzizzaayo omukono gwe ogwa ddyo mu maaso g'omulabe: Era ayokezza Yakobo ng'omuliro ogwaka ennyo, ogwokya enjuyi zonna.\n4 Anaanudde omutego gwe ng'omulabe, ayimiridde n'omukono gwe ogwa ddyo ng'omulabe, Era asse bonna abaasanyusanga amaaso: Mu weema ey'omuwala wa Sayuuni mw'afukidde obusungu bwe ng'omuliro.\n5 Mukama afuuse ng'omulabe, amize Isiraeri: Amize amayumba gaamu gonna, azikirizza ebifo bye eby'amaanyi: Era ayongedde okuwuubaala n'okukungubaga mu muwala wa Yuda.\n6 Era aggyeewo eweema ye lwa maanyi, ng'ey'omu lusuku; Azikirizza ekifo kye eky'okukuŋŋaanirangamu: Mukama yeerabizza mu Sayuuni okukuŋŋaana okutukuvu ne ssabbiiti, Era anyoomye kabaka ne kabona olw'okunyiiga kw'obusungu bwe.\n7 Mukama asudde ekyoto kye, atamiddwa awatukuvu we, Awaddeyo mu mukono gw'omulabe ebisenge by'amayumba gaamu: Bayoogaanidde mu nnyumba ya Mukama, nga ku lunaku olw'okukuŋŋaana okutukuvu.\n8 Mukama ateesezza okuzikiriza bbugwe ow'omuwala wa Sayuuni; Aleeze omugwa, omukono gwe taguzzizzaayo okuleka okuzikiriza: Naye akungubazizza olukomera ne bbugwe; biggweerawo wamu.\n9 Emiryango gye gibulidde mu ttaka; azikirizza amenye ebisiba bye: Kabaka we n'abakungu be bali mu mawanga eteri mateeka; Weewaawo, banaabbi be tebalaba kwolesebwa okuvudde eri Mukama.\n10 Abakadde ab'omuwala wa Sayuuni batudde ku ttaka, basirise; Batadde enfuufu ku mitwe gyabwe; beesibye ebibukutu: Abawala ba Yerusaalemi bakoteka emitwe.\n11 Amaaso gange gaziba olw'amaziga, emmeeme yange yeeraliikiridde, Ekibumba kyange kifukiddwa ku ttaka olw'okuzikirira kw'omuwala w'abantu bange; Kubanga abaana abato n'abayonka bazirikira mu nguudo ez'omu kibuga.\n12 Bagamba bannyaabwe nti Eŋŋaano n'omwenge biri ludda wa? Bwe bazirikira ng'abaliko ebiwundu mu nguudo ez'omu kibuga, Emmeeme yaabwe bw'efukibwa mu kifuba kya bannyaabwe.\n13 Kiki kye nnaakutegeeza nga ndi mujulirwa gy'oli? kiki kye nnaafaananya naawe, ai omuwala wa Yerusaalemi? Kiki kye nnenkanya naawe, nkusanyuse, ai omuwala wa Sayuuni atamanyi musajja? Kubanga ekituli kyo kinene ng'ennyanja: ani ayinza okukuwonya?\n14 Bannabbi bo bakulabidde okwolesebwa okutaliimu okw'obusirusiru; So tebakunnyonnyodde obutali butuukirivu bwo, okukomyawo obusibe bwo: Naye bakulabidde emigugu egitaliimu n'ensonga ez'okugobebwa.\n15 Bonna abayitawo bakukubira mu ngalo; Basooza ne banyeenyereza omutwe gwabwe omuwala wa Yerusaalemi nga boogera nti Kino kye kibuga abantu kye baayitanga nti Obulungi obw'Abatuukirira, Essanyu ery'ensi zonna?\n16 Abalabe bo bonna bakwasamidde nnyo akamwa kaabwe; Basooza ne baluma obujigi; boogera nti Tumumize; Mazima luno lwe lunaku lwe twasuubira; tulusanze, tululabye.\n17 Mukama akoze ekyo kye yateesa; Atuukirizza ekigambo kye kye yalagira mu nnaku ez'edda; Asudde so tasaasidde: Era awadde omulabe okukusanyukirako, Agulumizizza ejjembe ly'abo abakukyawa.\n18 Omutima gwabwe gwakaabira Mukama: Ai bbugwe ow'omuwala wa Sayuuni, amaziga gakulukute ng'omugga emisana n'ekiro; Teweewummuza n'akatono; emmunye y'eriiso lyo terekangayo.\n19 Golokoka, okaabe ekiro ebisisimuka we bisookera; Fuka omutima gwo ng'amazzi mu maaso ga Mukama: Yimusa emikono gyo gy'ali olw'obulamu bw'abaana bo abato, Abaagala okufa enjala buli luguudo we lusibuka.\n20 Tunula, ai Mukama, olabe bw'ali gw'okoze bw'otyo Abakazi balirya ebibala byabwe, abaana ababuusibwabuusibwa mu mikono gyabwe? Kabona ne nnabbi balittirwa mu kifo ekitukuvu ekya Mukama\n21 Omulenzi n'omukadde bagalamidde ku ttaka mu nguudo; Abawala bange n'abalenzi bange bagudde n'ekitala: Obattidde ku lunaku olw'obusungu bwo; osse so tosaasidde.\n22 Oyise entiisa zange okukuŋŋaana okuva enjuyi zonna nga ku lunaku olw'okukuŋŋaana okutukuvu, So tewali eyawona newakubadde eyasigalawo ku lunaku olw'obusungu bwa Mukama: Abo be nnabuusabuusa n'endera omulabe wange abamazeewo.\nOkukungubaga - Essuula 3\n1 Nze ndi muntu oyo eyalaba ennaku olw'omuggo ogw'obusungu bwe.\n2 Yantwala n'antambuliza mu kizikiza so si mu musana.\n3 Mazima tata kundeetako mukono gwe okuzibya obudde.\n4 Omubiri gwange n'eddiba lyange abikadiyizza; amenye amagumba gange.\n5 Anzimbiddeko n'anneetoolooza omususa n'okulumwa.\n6 Antuuzizza mu bifo eby'ekizikiza ng'abo abaafa edda.\n7 Ankomedde n'okuyinza ne siyinza kufuluma; azitoyezza olujegere lwange.\n8 Weewaawo, bwe nkaaba ne nkuba enduulu okubeerwa, aggalira okusaba kwange.\n9 Akomedde amakubo gange n'amayinja amateme, akyamizza empitiro zange.\n10 Ali gye ndi ng'eddubu eteega, ng'empologoma eri mu bifo eby'ekyama.\n11 Akyamizza olugendo lwange, n'antaagulataagula; ansamaalirizza.\n12 Anaanudde omutego gwe, n'anteekawo okuba sabbaawa w'akasaale.\n13 Ayingizizza mu mmeeme yange ebiri mu mufuko gwe.\n14 Nfuuse eky'okusekererwa eri abantu bange bonna; n'oluyimba lwabwe okuzibya obudde.\n15 Anzikusizza obubalagaze, annyiyizza abusinso,\n16 Era amenye amannyo gange n'oluyinjayinja, ambisseeko evvu.\n17 Era wayawula emmeeme yange okuba ewala n'emirembe; nneerabira omukisa bwe gufaanana.\n18 Ne njogera nti Amaanyi gabuze, n'okusuubira kwange okuva eri Mukama.\n19 Jjukira ennaku zange n'obuyinike bwange, abusinso n'omususa.\n20 Emmeeme yange ekyabijjukira, era ekutamye mu nda yange.\n21 Nkijjukira ekyo, kyenvudde mbeera n'okusuubira.\n22 Kwe kusaasira kwa Mukama ffe obutamalwawo, kubanga ekisa kye tekiggwaawo.\n23 Kiba kiggya buli nkya; obwesigwa bwo bungi.\n24 Mukama gwe mugabo gwange, emmeeme yange bw'eyogera; kyennaava mmusuubira.\n25 Mukama aba mulungi eri abo abamulindirira, eri emmeeme emunoonya.\n26 Kirungi omuntu okusuubiranga n'okulindiriranga obulokozi bwa Mukama ng'ateredde.\n27 Kirungi omuntu okusitula ekikoligo mu buto bwe.\n28 Atuule yekka asirike, kubanga akimutaddeko.\n29 Ateeke akamwa ke mu nfuufu oba nga mpozzi wanaabaawo okusuubira.\n30 Awe ettama lye eri oyo amukuba; akkute okuvumibwa.\n31 Kubanga Mukama talisuula ennaku zonna.\n32 Kuba newakubadde ng'aleeta obuyinike, naye alikwatibwa ekisa ng'olufulube lw'okusaasira kwe bwe luli.\n33 Kubanga tagenderera kubonyaabonya newakubadde okuluma abaana b'abantu.\n34 Okulinnyirira n'ekigere abasibe bonna ab'omu nsi,\n35 Okukyamya ensonga y'omuntu mu maaso g'oyo ali waggulu ennyo,\n36 N'okulya ensonga, ebyo Mukama tabisiima.\n37 Ani oyo ayogera ne kituukirira, Mukama nga takiragidde?\n38 Mu kamwa k'oyo ali waggulu ennyo temuvaamu ebibi n'ebirungi?\n39 Omuntu omulamu yeemulugunyiza ki, omuntu olw'okubonerezebwa olw'ebibi bye?\n40 Tukebere tukeme emitima gyaffe, tukyukire nate eri Mukama.\n41 Tuyimuse emitima gyaffe wamu n'engalo zaffe eri Katonda mu gulu.\n42 Tusobezza era tujeemye; tosonyiye.\n43 Otubisseeko obusungu, n'otuyigganya; osse so tosaasidde.\n44 Weebisseeko ekire, okusaba kwafe kuleme okugguka okutuukayo.\n45 Otufudde ng'empitambi n'ebisasiro wakati mu mawanga.\n46 Abalabe baffe bonna batwasamidde nnyo akamwa kaabwe.\n47 Entiisa n'obunnya bitutuuseeko, okunyagibwa n'okuzikirira.\n48 Eriiso lyange likulukuta emigga egy'amazzi olw'okuzikirira kw'omuwala w'abantu bange.\n49 Eriiso lyange litonnya, terirekaayo, terita n'akatono,\n50 Okutuusa Mukama lw'anaatunula wansi n'alaba ng'ayima mu ggulu.\n51 Eriiso lyange linakuwaza emmeeme yange olw'abawala bonna ab'ekibuga kyange.\n52 Bancoccedde ddala nnyo ng'ennyonyi, ababa abalabe bange awatali nsonga.\n53 Bamazeewo obulamu bwange mu nju ey'obunnya, era bansuddeko ejjinja.\n54 Amazzi gaakulukuta ku mutwe gwange; ne njogera nti Mmaliddwawo.\n55 Nakaabira erinnya lyo, ai Mukama, nga nnyima mu nju ey'obunnya eya wansi ennyo.\n56 N'owulira eddoboozi lyange; tokisa kutu kwo kussa mukka kwange, okukaaba kwange.\n57 Wasembera ku lunaku kwe nnakukaabirira: n'oyogera nti Totya.\n58 Ai Mukama, wawoza ensonga ez'emmeeme yange; wanunula obulamu bwange.\n59 Ai Mukama, olabye okujoogebwa kwange; nsalira omusango.\n60 Olabye eggwanga lyonna lye bawalana, n'enkwe zonna ze bansalira.\n61 Owulidde okuvuma kwabwe, ai Mukama, n'enkwe zonna ze bansalira;\n62 Emimwa gy'abo abangolokokerako n'ebyo bye bandowoolezaako okuzibya obudde.\n63 Tunuulira okutuula kwabwe n'okuyimuka kwabwe; nze ndi luyimba lwabwe,\n64 Olibasasula empeera, ai Mukama, ng'omulimu bwe guli ogw'emikono gyabwe.\n65 Olibawa omutima ogukakanyadde, ekikolimo kyo eri bo.\n66 Olibayigganya n'obusungu, n'obazikiriza okuva wansi w'eggulu lya Mukama.\nOkukungubaga - Essuula 4\n1 Zaabu ng'eyonoonese! zaabu ennungi ennyo nnyini nga efuuse! Amayinja ag'omu kifo ekitukuvu gafukibwa buli luguudo we lusibuka.\n2 Batabani ba Sayuuni ab'omuwendo omungi, abenkana zaabu ennungi, Nga bayitiddwa nsuwa za bbumba, omulimu gw'emikono gy'omubumbi!\n3 Era n'emisege giggyayo amabeere, giyonsa abaana baagyo: Omuwala w'abantu bange afuuse mukambwe nga bamaaya mu ddungu.\n4 Olulimi lw'omwana ayonka lwegasse n'ekibuno kye olw'ennyonta: Abaana abato basaba emmere, so tewali abagibegera.\n5 Abaalyanga nga beenaanya bawuubaalira mu nguudo: Abaakulira mu ngoye entwakaavu bawambaatira mmungo,\n6 Kubanga obutali butuukirivu bw'omuwala w'abantu bange businga obunene ekibi kya Sodomu, Ekyasuulibwa nga mu kaseera, so tewali eyakissaako omukono.\n7 Abakungu baali balongoofu okusinga omuzira, baali beeru okusinga amata, Emibiri gyabwe gyasinga amayinja amatwakaavu okumyuka, baali banyirivu nga safiro:\n8 Amaaso gaabwe gaasinga ekisiriiza okuddugala; tebaamanyibwa mu nguudo: Eddiba lyabwe lyegasse n'amagumba gaabwe; likaze, lifuuse ng'omuggo.\n9 Abattiddwa n'ekitala basinga abo abafudde enjala; Kubanga abo bayongobera nga bafumitiddwa olw'okubulwa ebibala eby'omu nnimiro.\n10 Abakazi ab'okusaasira okungi bafumbye abaana baabwe bo n'emikono gyabwe bo; Baabanga ba kulya gye bali mu kuzikirira kw'omuwala w'abantu bange.\n11 Mukama atuukirizza ekiruyi kye, era afukidde ddala obusungu bwe obukambwe; Era akumye omuliro mu Sayuuni ogwokezza emisingi gyakyo.\n12 Bakabaka b'ensi tebakkiriza, newakubadde bonna abatuula mu nsi zonna, Ng'omulabe n'oyo abakyawa agenda okuyingira mu miryango gy'e Yerusaalemi.\n13 Lwa bibi bya bannabbi baamu n'obutali butuukirivu bwa bakabona baamu, Abaayiwa omusaayi gw'abatuukirivu wakati mu kyo.\n14 Bawaba ng'abazibe b'amaaso mu nguudo, boonoonese n'omusaayi, N'okuyinza abantu ne batayinza kukoma ku byambalo byabwe.\n15 Muveewo, bwe baabalangira, nti Ekitali kirongoofu muveewo, muveewo, temukomako: Bwe badduka ne bawaba, abantu ne boogera mu mawanga nti Tebakyabeera wano nate.\n16 Obusungu bwa Mukama bubasaasaanyizza; takyassaayo mwoyo eri bo: Tebatya maaso ga bakabona, tebaganza bakadde.\n17 Amaaso gaffe gakyaziba nga tutunuulira okubeerwa kwaffe okutaliiko kye kugasa: Bwe twalindirira twalindirira eggwanga eritayinza kulokola.\n18 Bacocca ebisinde byaffe, n'okuyinza ne tutayinza kutambulira mu nguudo zaffe: Enkomerero yaffe eneetera kutuuka, ennaku zaffe zituukiridde; kubanga enkomerero yaffe etuuse.\n19 Abatuyigganya basinga embiro empungu ez'omu bbanga: Batucoccera ku nsozi, baatuteegera mu ddungu.\n20 Omukka ogw'omu nnyindo zaffe, oyo Mukama gwe yafukako amafuta, yakwatibwa mu bunnya bwabwe; Gwe twayogerako nti Tulituula mu mawanga wansi w'ekisiikirize ky'oyo.\n21 Sanyuka ojaguze, ai omuwala wa Edomu abeera mu nsi ya Uzi: Ekikompe kirigguka kirituuka ne ku ggwe; olitamiira ne weebikkula.\n22 Okubonereza obutali butuukirivu bwo kutuukiridde, ai omuwala wa Sayuuni; Takyakutwala nate mu busibe: Alibonereza obutali butuukiriw bwo, ai omuwala wa Edomu; Alikunnyonnyola ebibi byo.\nOkukungubaga - Essuula 5\n1 Jjukira, ai Mukama, ebitujjidde: Tunula olabe okuvumibwa kwaffe.\n2 Obusika bwaffe bukyuse okuba obw'abanaggwanga, Ennyumba zaffe okuba ez'abatali ba muno.\n3 Tuli bamulekwa, so tetulina bakitaffe, Bannyaffe bali nga bannamwandu.\n4 Tunywedde amazzi gaffe lwa bintu; Enku zaffe bazituguza.\n5 Abatucocca batuuse ku nsingo zaffe: Tukooye so tetulina kiwummulo.\n6 Tubagololedde Abamisiri emikono, N'Abasuuli olw'okukkuta emmere.\n7 Bakitaffe baayonoona so tebaliiwo; Naffe twetisse obutali butuukirivu bwabwe.\n8 Abaddu batufuga: Tewali wa kutulokola mu mukono gwabwe.\n9 Tufuna emmere yaffe lwa kusingawo bulamu bwaffe Olw'ekitala eky'omu ddungu.\n10 Eddiba lyaffe liddugadde ng'akabiga. Olw'olubugumu olw'enjala olwokya.\n11 Baakwatira abakazi mu Sayuuni, Abawala abatamanyi musajja mu bibuga bya Yuda.\n12 Abakungu baawanikibwa n'omukono gwabwe: Amaaso g'abakadde tebaagassaamu kitiibwa.\n13 Abalenzi baasitula olubengo, N'abaana abato beesittala nga beetikka enku.\n14 Abakadde baweddewo mu mulyango Abalenzi baleseeyo okuyimba kwabwe.\n15 Essanyu ery'omu mutima gwaffe likomye: Okuzina kwaffe kufuuse okuwuubaala.\n16 Engule egudde evudde ku mutwe gwaffe: Zitusanze kubanga twonoonye.\n17 Omutima gwaffe kyeguvudde guyongobera; Olw'ebyo amaaso gaffe kyegavudde gayimbaala;\n18 Olw'olusozi lwa Sayuuni, olulekeddwawo; Ebibe bitambulira okwo.\n19 Ggwe, ai Mukama, obeerera ennaku zonna; Entebe yo ebaawo okuva ku mirembe okutuuka ku mirembe gyonna.\n20 Lwaki okutwerabira ennaku zonna, N'otuleka ebiro ebyenkanidde wano?\n21 Tukyuse gy'oli, ai Mukama, naffe tunaakyusibwa; Ennaku zaffe ozizze buggya ng'edda.\n22 Naye otusuulidde ddala, Otusunguwalidde nnyo.


Kikwetaagisa Okukyusa Endowooza Yo? | Ogw’Okusoma\nBISOME MU Afrikaans Albanian Amharic Armenian Aymara Azerbaijani Azerbaijani (Cyrillic) Bengali Bicol Bislama Bulgarian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Cibemba Cinyanja Croatian Czech Danish Drehu Dutch Efik English Estonian Ewe Fijian Finnish French Garifuna Georgian German Greek Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kiluba Kinyarwanda Kirghiz Kiribati Kirundi Kongo Korean Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mam Marathi Mauritian Creole Maya Mazatec (Huautla) Mixe Mongolian Nahuatl (Central) Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swati Swedish Tagalog Tajiki Tamil Tatar Telugu Thai Tigrinya Tlapanec Totonac Tshiluba Tsonga Turkish Turkmen Turkmen (Cyrillic) Tuvaluan Twi Tzotzil Ukrainian Urdu Uzbek Venda Vietnamese Wallisian Waray-Waray Wolaita Xhosa Zulu\nLUMU waaliwo abavubuka Abakristaayo baasalawo okugenda okulaba firimu. Baali bawulidde nti bayizi bannaabwe baali balabye firimu eyo era nga yali ebanyumidde nnyo. Bwe baatuuka ku kizimbe omwali mugenda okulagirwa firimu eyo, baalaba ebipande ebigiranga nga kuliko ebifaananyi by’eby’okulwanyisa n’eby’abakazi abambadde obubi ennyo. Bandikoze ki? Bandiyingidde ne balaba firimu eyo?\nEkyokulabirako ekyo kiraga nti bulijjo twolekagana n’okusalawo okuyinza okuviirako enkolagana yaffe ne Yakuwa okunywera oba okwonooneka. Oluusi oyinza okuba ng’olina ekintu ky’oyagala okukola naye oluvannyuma lw’okukirowoozaako ennyo n’osalawo okukyusa endowooza yo. Ekyo kiba kitegeeza nti oli muntu atasalawo?\nLWE KITABA KITUUFU Kukyusa Ndowooza Yo\nOkwagala kwe tulina eri Yakuwa kwatukubiriza okwewaayo gy’ali n’okubatizibwa. Twagala nnyo okusigala nga tuli beesigwa eri Katonda. Kyokka, omulabe waffe Sitaani Omulyolyomi akola kyonna ekisoboka okutuleetera okulekera awo okuba abeesigwa eri Yakuwa. (Kub. 12:17) Twasalawo okuweereza Yakuwa n’okukwata ebiragiro bye. Okuva bwe kiri nti twewaayo eri Yakuwa, kiba kikyamu okukyusa endowooza yaffe! Ekyo kiyinza okutuviirako okufiirwa obulamu bwaffe.\nEbyasa ebisukka mu 26 emabega, Kabaka Nebukadduneeza yateekawo ekibumbe ekinene ekya zzaabu era n’alagira abantu bonna bakivunnamire bakisinze. Omuntu yenna eyandigaanye okukola ekyo yandisuuliddwa mu kikoomi ky’omuliro. Naye waliwo abaweereza ba Yakuwa basatu abeesigwa, Saddulaaki, Mesaki, ne Abeduneego, abaagaana okuvunnamira ekibumbe ekyo. Ekyo kyabaviirako okusuulibwa mu kikoomi ky’omuliro. Naye Yakuwa yabanunula mu ngeri ey’ekyamagero. Mu butuufu, abaweereza ba Yakuwa abo baali beetegefu okunywerera ku kituufu ne bwe kyandibadde kitegeeza kufa.—Dan. 3:1-27.\nAte lowooza ku nnabbi Danyeri. Wadde nga yali akimanyi nti abalala bwe bandimulabye ng’asaba yandisuuliddwa mu kinnya ky’empologoma, yeeyongeranga okusaba emirundi esatu buli lunaku, ng’enkola ye bwe yali. Danyeri yali mumalirivu okweyongera okusinza Katonda ow’amazima. N’ekyavaamu, Danyeri yanunulwa okuva mu ‘maanyi g’empologoma.’—Dan. 6:1-27.\nNe leero abaweereza ba Katonda bafuba okutuukiriza obweyamo bwe baakola nga beewaayo eri Katonda. Ng’ekyokulabirako, ku ssomero erimu mu Afirika, waliwo abaana Abajulirwa ba Yakuwa abaagaana okukubira bbendera saluti. Abaana abo baabagamba nti singa ekyo tebakikola, baali ba kugobebwa ku ssomero. Waayita ekiseera kitono, minisita w’eby’enjigiriza n’agendako mu kibuga ekyo era n’ayogerako n’abamu ku bayizi Abajulirwa ba Yakuwa. Abaana abo bamunnyonnyola ensonga lwaki tebakubira bbendera saluti. Okuva olwo, ensonga eyo yagonjoolwa. Kati, baganda baffe ne bannyinaffe abo tebakakibwa kukola kintu ekiyinza okwonoona nkolagana yaabwe ne Yakuwa.\nKati ate lowooza ku Joseph. Mukyala we yalwala kansa era oluvannyuma lw’ekiseera kitono n’afa. Ab’eŋŋanda za Joseph baali bamanyi nti teyeenyigira mu bulombolombo abantu bwe bakola ng’omuntu afudde era tebaagezaako kubukola. Kyokka, ab’eŋŋanda za mukyala we si Bajulirwa ba Yakuwa. Bwe baali ku mukolo gw’okuziika, baagezaako okukola obulombolombo obutasanyusa Katonda. Joseph agamba nti: Bwe baalaba nga mmaliridde okunywerera ku kituufu, baagezaako okusendasenda abaana bange, naye nabo ne bagaana okwekkiriranya. Ab’enŋŋanda za mukyala wange era baagezaako okukuma olumbe mu maka gange, naye ne mbagamba nti bwe baba baagala okukuma olumbe tebalina kulukumira mu maka gange. Baakitegeera nti okukuma olumbe kyali kikontana n’ebyo bye nzikiriza era ne mukyala wange bye yali akkiriza. Bwe kityo, baasalawo okugenda mu kifo ekirala okukumira eyo olumbe.\n“Mu kiseera ekyo ekyali ekizibu ennyo, nnasaba nnyo Yakuwa annyambe n’ab’omu maka gange obutamenya mateeka ge. Yawulira essaala zange era bw’atyo n’atuyamba okunywerera ku kituufu wadde nga twali tupikirizibwa.” Joseph n’abaana be baali bamalirivu okunywerera ku kusinza okw’amazima era tebaali beetegefu kukyusa ndowooza yaabwe.\nLWE KIYINZA OKWETAAGISA Okukyusa Endowooza Yo\nMu mwaka gwa 32 E.E., waaliwo omukazi ataali Muisiraeri eyasanga Yesu Kristo mu kitundu ky’e Sidoni. Yamwegayirira enfunda n’enfunda agobe dayimooni ku muwala we. Mu kusooka, Yesu teyamunyega kigambo. Yagamba abayigirizwa be nti: “Saatumibwa walala wonna wabula eri endiga z’ennyumba ya Isiraeri ezaabula.” Omukazi oyo bwe yeeyongera okwegayirira Yesu, Yesu yamugamba nti: “Si kituufu okuddira emmere y’abaana n’ogisuulira obubwa obuto.” Omukazi oyo yakiraga nti yalina okukkiriza okw’amaanyi bwe yagamba Yesu nti: “Yee ssebo, naye obubwa bulya obukunkumuka obugwa okuva ku mmeeza ya bakama baabwo.” Yesu yakkiriza okumukolera kye yali asaba era n’awonya muwala we.—Mat. 15:21-28.\nMu kukola ekyo, Yesu yali akoppa Yakuwa, Katonda omwetegefu okukyusaamu bwe kiba kyetaagisizza. Ng’ekyokulabirako, Katonda yali asazeewo okuzikiriza Abaisiraeri oluvannyuma lw’okukola ennyana eya zzaabu, naye Musa bwe yamwegayirira, yakyusa mu ekyo kye yali asazeewo.—Kuv. 32:7-14.\nOmutume Pawulo yakoppa Yakuwa ne Yesu. Okumala ekiseera, Pawulo yali awulira nti tekyali kituufu kugenda ne Yokaana Makko ku lugendo lwabwe olw’obuminsani okuva bwe kiri nti Makko yayabulira Pawulo ne Balunabba ku lugendo lwabwe olw’obuminsani olwasooka. Kyokka oluvannyuma Pawulo yakiraba nti Makko yali akuze mu by’omwoyo era nti yali asobola okuba ow’omugaso. Eyo ye nsonga lwaki Pawulo yagamba Timoseewo nti: “Jjangu ne Makko kubanga wa mugaso nnyo gye ndi mu buweereza.”—2 Tim. 4:11.\nAte ffe? Tusobola okukoppa Yakuwa, Katonda ow’ekisa, omugumiikiriza, era ow’okwagala nga tuba beetegefu okukyusaamu bwe kiba kyetaagisizza. Ng’ekyokulabirako, tuyinza okukyusa endowooza gye tulina ku balala. Obutafaananako Yakuwa ne Yesu, ffe tetutuukiridde. Bwe kiba nti bo beetegefu okukyusaamu we kiba kyetaagisizza, naffe tetwandikoze kye kimu?\nOluusi kiyinza okutwetaagisa okukyusa endowooza yaffe bwe kituuka ku biruubirirwa eby’omwoyo. Abamu ku abo be tuyigiriza Bayibuli oba abo abajja mu nkuŋŋaana zaffe bayinza okwagala okugira nga balindako okubatizibwa. Oba ab’oluganda abamu bayinza okuba ng’embeera yaabwe ebasobozesa okuweereza nga bapayoniya naye nga batya okutandika okuweereza nga bapayoniya. Ate ab’oluganda abamu bayinza okuba nga tebaagala kuweereza ng’abakadde oba abaweereza. (1 Tim. 3:1) Kyandiba nti naawe ogwa mu kimu ku biti ebyo? Yakuwa ayagala weeteerewo ebiruubirirwa ng’ebyo era obituukeko. N’olwekyo, lwaki tokyusa ndowooza yo osobole okufuna essanyu eriva mu kuweereza Yakuwa n’abalala?\nOkukyusa endowooza yo kiyinza okukuviiramu emikisa\nNg’ayogera ku buweereza bwe ku ofiisi y’ettabi emu mu Afirika, mwannyinaffe Ella agamba nti: “Bwe nnagenda ku Beseri, nnali simanyi nti nnaamalayo ekiseera kiwanvu. Nnali njagala okuweereza Yakuwa n’omutima gwange gwonna, naye ng’ate njagala nnyo okubeera okumpi n’ab’eŋŋanda zange. Mu kusooka, nnawulira ekiwuubaalo olw’obutaba kumpi na ba ŋŋanda zange! Naye waliwo Mukristaayo munnange ku Beseri eyanzizzaamu ennyo amaanyi, bwe ntyo ne nsalawo okusigalayo. Kati mmaze emyaka kkumi nga mpeereza ku Beseri. Mpulira nga wano we njagala okubeera nsobole okweyongera okuweereza bakkiriza bannange.”\nLWE KYETAAGISA Okukyusa Endowooza Yo\nLowooza ku Kayini eyakwatirwa muganda we obuggya era n’asunguwala nnyo. Katonda yagamba Kayini nti bwe yandikyusizzaamu n’akola ebirungi yandizzeemu okusiimibwa mu maaso ge. Yakuwa yagamba Kayini okuziyiza ekibi ekyali ‘kitudde ku luggi.’ Kayini yali asobola okukyusa endowooza ye, naye yasalawo obutassaayo mwoyo ku kulabula Katonda kwe yamuwa. Eky’ennaku, Kayini yatta muganda we, bw’atyo n’afuuka omutemu eyasooka!—Lub. 4:2-8.\nKiki ekyandibaddewo singa Kayini yakyusa endowooza ye?\nAte lowooza ku Kabaka Uzziya. Mu kusooka yali akola ebyo ebyali ebirungi mu maaso ga Yakuwa era ng’afuba okumunoonya. Kyokka oluvannyuma Uzziya yayonoona erinnya eddungi lye yali akoze bwe yafuuka ow’amalala. Yayingira mu yeekaalu okuwaayo obubaane, wadde nga teyali kabona. Bakabona bwe baamulabula obutakola kikolwa ekyo eky’okwetulinkiriza, Uzziya teyakyusa ndowooza ye. Mu kifo ky’ekyo ‘yasunguwala’ busunguwazi, era n’awaayo obubaane. N’ekyavaamu, Yakuwa yamukuba ebigenge.—2 Byom. 26:3-5, 16-20.\nMu butuufu, ebiseera ebimu kiba kitwetaagisa okukyusa endowooza yaffe. Lowooza ku kyokulabirako kino: Joachim yabatizibwa mu 1955, naye mu 1978 yagobebwa mu kibiina. Oluvannyuma lw’emyaka 20 yeekuba mu kifuba ne yeenenya era n’akomezebwawo mu kibiina. Gye buvuddeko awo, omukadde omu yamubuuza ensonga lwaki yalwawo nnyo okudda mu kibiina. Joachim yagamba nti: “Nnali nnasiba ekiruyi era nnalina amalala. Nnejjusa lwaki nnalwawo okudda. Wadde nga nnali ngobeddwa mu kibiina, nnali nkimanyi nti Abajulirwa ba Yakuwa be bayigiriza amazima.” Joachim yali yeetaaga okukyusa endowooza ye.\nNaffe tuyinza okwesanga mu mbeera nga kitwetaagisa okukyusa endowooza yaffe n’amakubo gaffe. N’olwekyo, ka bulijjo tube beetegefu okukikola tusobole okusigala nga tusiimibwa mu maaso ga Yakuwa.—Zab. 34:8.


BISOME MU Abbey Abkhaz Abui Afrikaans Albanian Alur American Sign Language Argentinean Sign Language Armenian Assamese Attié Australian Sign Language Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Bolivian Sign Language Boulou British Sign Language Bulgarian Cakchiquel (Western) Cambodian Catalan Cebuano Chichewa Chilean Sign Language Chin (Hakha) Chinese (Simplified) Chinese (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuukese Chuvash Cibemba Cinamwanga Cinyanja Colombian Sign Language Croatian Czech Damara Dangme Danish Dayak Ngaju Digor Drehu Dutch Ecuadorian Sign Language Edo Efik English Estonian Ewe Faroese Fijian Finnish Finnish Sign Language Fon French Ga Galician Garifuna Georgian German Gokana Greek Guarani Gujarati Gun Guéré Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Hungarian Sign Language Iban Ibanag Ibinda Igbo Iloko Indonesian Irish Isoko Italian Italian Sign Language Japanese Japanese Sign Language Javanese Jula Kabuverdianu Kabyle Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Konkani (Roman) Korean Korean Sign Language Kosraean Krio Kwangal Kwanyama Lamba Latvian Lenje Lhukonzo Lingala Lithuanian Lomwe Lucholi Luganda Lunda Lunyankore Luo Luswayiri Luswayiri (Congo) Lutoro Luwalabu Macedonian Macua Malagasy Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mexican Sign Language Mixe Mizo Mongolian Myanmar Nahuatl (Central) Nahuatl (Guerrero) Nahuatl (Huasteca) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigerian Pidgin Norwegian Nyaneka Nyungwe Nzema Okpe Oromo Ossetian Otetela Otomi (Mezquital Valley) Palauan Pangasinan Papiamento (Aruba) Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Ponapean Portuguese Portuguese (Portugal) Punjabi Punjabi (Shahmukhi) Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Romanian Romany (Macedonia) Romany (Macedonia) Cyrillic Romany (Southern Greece) Rotuman Russian Russian Sign Language Samoan Sangir Sango Sena Sepedi Serbian Serbian (Roman) Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Sunda Swati Swedish Tagalog Tahitian Tajiki Tamil Tandroy Tarascan Tatar Telugu Tetun Dili Thai Tiv Tlapanec Tojolabal Tongan Toraja Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Valencian Venda Venezuelan Sign Language Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zimbabwe Sign Language Zulu\nOkumanya ekyo ky’oli n’okuba omukakafu ku ebyo by’okkiririzaamu kisobola okukuyamba okusalawo mu ngeri ey’amagezi ng’opikirizibwa.\nLowooza ku mbeera eno: Omuwala ayitibwa Karen agenze ku kabaga, era aba yaakamalawo eddakiika nga kkumi n’awulira omuntu amugamba nti:\n“Lwaki oyimiridde wano wekka?”\nKaren akyuka n’alaba mukwano gwe Jessica ng’akutte eccupa z’omwenge bbiri. Jessica amuwaako eccupa emu n’amugamba nti, “Tokyali mwana muto, kwata naawe onyweko.”\nKaren awulira nga yandyagadde okugaana eccupa eyo, naye Jessica mukwano gwe. Ate era Karen tayagala Jessica amutwale nga munnakyalo. Okugatta ku ekyo, Jessica amanyiddwa ng’omuwala ow’empisa. Karen agamba mu mutima gwe nti bwe kiba nti Jessica anywa ku mwenge, si kibi naye okunywako. Ate era agamba nti okunywa ku mwenge si kya kabi ng’okukozesa ebiragalalagala.\nSinga ggwe obadde Karen, kiki kye wandikoze?\nOkusobola okusalawo obulungi mu mbeera ng’eyo, oba olina okumanya ki ky’oli. Omuntu amanyi ekyo ky’ali aba n’emitindo gy’empisa gy’akkiririzaamu era nga mumalirivu okuginywererako. Ekyo kimuyamba okumanya engeri gy’alina okutambuzaamu obulamu bwe mu kifo ky’okuleka abalala okumusalirawo engeri gy’abutambuzaamu.—1 Abakkolinso 9:26, 27.\nKiki ekinaakuyamba okunywerera ku ekyo ky’omanyi nti kituufu? Lowooza ku by’okuddamu mu bibuuzo bino ebiddako.\n1 BIKI BYE NKOLA OBULUNGI?\nOkumanya ebyo by’okola obulungi kisobola okukuyamba obuteenyooma.\nEKYOKULABIRAKO OKUVA MU BAYIBULI: Omutume Pawulo yagamba nti: “Wadde nga sirina bumanyirivu mu kwogera, awatali kubuusabuusa nnina okumanya kungi.” (2 Abakkolinso 11:6) Olw’okuba Pawulo yali amanyi bulungi Ebyawandiikibwa, kyamuyamba okunywerera ku kituufu nga waliwo abamusoomooza. Teyakkiriza bigambo byabwe ebimalamu amaanyi okumuleetera okwenyooma.—2 Abakkolinso 10:10; 11:5.\nWEEKEBERE: Wano wansi wandiikawo ekitone ky’olina oba ekintu ky’okola obulungi.\nWandiika engeri ennungi gy’olina. (Ng’ekyokulabirako, ofaayo ku bantu abalala? oli mugabi? weesigika? okwata ebiseera?)\n2 BUNAFU KI BWE NNINA?\nBw’oba ow’okunywerera ku ekyo ky’omanyi nti kituufu, tosaanidde kukkiriza bunafu bw’olina kukufuga.\nEKYOKULABIRAKO OKUVA MU BAYIBULI: Pawulo yali amanyi obunafu bwe. Yagamba nti: ‘Mazima ddala nsanyukira etteeka lya Katonda mu mutima gwange, naye mu mubiri gwange ndaba etteeka eddala erirwanyisa etteeka ery’omu birowoozo byange, era linfuula muddu wa tteeka lya kibi.’—Abaruumi 7:22, 23.\nWEEKEBERE: Bunafu ki bwe nnina okulwanyisa?\n3 BIRUUBIRIRWA KI BYE NNINA?\nOlowooza kyandibadde kya magezi okupangisa emmotoka n’ogamba omuvuzi waayo agivuge ng’agyetoolooleza mu kifo kimu okutuusa amafuta lwe ganaggwaamu? Ekyo tekiba kya magezi era oba oyonoona ssente zo n’ebiseera byo!\nEkyo kikuyigiriza ki? Bw’oba n’ebiruubirirwa, kikuyamba okuba n’obulamu obw’amakulu. Oba omanyi gy’olaga n’engeri y’okutuukayo.\nEKYOKULABIRAKO OKUVA MU BAYIBULI: Pawulo yagamba nti: “Sidduka ng’atamanyi gye ndaga.” (1 Abakkolinso 9:26) Mu kifo ky’okukola ebintu omuwawa, Pawulo yateekawo ebiruubirirwa era n’afuba okubituukako.—Abafiripi 3:12-14.\nWEEKEBERE: Wandiikawo wano ebiruubirirwa bisatu by’oyagala okutuukako mu bbanga lya mwaka gumu.\n4 BIKI BYE NZIKIRIRIZAAMU?\nBw’omanya ekyo ky’oli era n’okinywererako, oba ng’omuti ogulina emirandira eminywevu ogusobola okugumira kibuyaga ow’amaanyi\nBw’oba tolina bintu bye weekakasa nti bituufu, ojja kuba muntu atasalawo. Okufaananako nnawolovu, ojja kukyukakyuka olw’okwagala okuba nga banno, era ekyo kijja kuba kiraga nti tomanyi ky’oli.\nKu luuyi olulala, singa osalawo ng’osinziira ku ebyo bye weekakasa nti bituufu, ojja kunywerera ku ekyo ky’oli ka kibe ki abalala kye bagamba oba kye bakola.\nEKYOKULABIRAKO OKUVA MU BAYIBULI: Danyeri bwe yali ng’akyali muvubuka, “yamalirira mu mutima gwe” okugondera Katonda, wadde nga teyali na bazadde be. (Danyeri 1:8) Mu kukola bw’atyo, yanywerera ku ekyo kye yali. Danyeri yanywerera ku ebyo bye yali akkiririzaamu.\nWEEKEBERE: Biki by’okkiririzaamu? Ng’ekyokulabirako: Okkiriza nti Katonda gy’ali? Bwe kiba kityo, kiki ekikukakasa nti gy’ali?\nOkkiriza nti okukolera ku mitindo gya Katonda egikwata ku mpisa kiyamba ggwe? Bwe kiba kityo, lwaki?\nWandyagadde kuba muntu wa ngeri ki? Wandyagadde kuba ng’ekikoola ekitwalibwa embuyaga, oba wandyagadde kuba ng’omuti ogugumira kibuyaga ow’amaanyi? Bw’onywerera ku ekyo ky’oli, ojja kuba ng’omuti ogwo. Era ekyo kijja kukuyamba okuddamu ekibuuzo kino: Nze Ani?\nDdamu olowooze ku biruubirirwa ebisatu bye wawandiise wansi w’ekibuuzo 3. Kati wandiika ekintu kimu ky’ogenda okukola omwezi guno ekinaakuyamba okutuuka ku buli kimu ku biruubirirwa ebyo.\nEbibuuzo Abavubuka Bye Beebuuza—Obulamu Bwange Nnaabukozesa Ntya?


Bukedde Online - Ssebbaale ne Katumba aba Kadongokamu ani asinga?\nEnfa y'Omulangira Ssimbwa ekyali matankane: Aziikibwa ku Ssande...\nSsebbaale ne Katumba aba Kadongokamu ani asinga?\nOno eyankubye n'anjuza akataago simukyawa\nAbato batenda Ssekukkulu ekyalemedde ku mi...\nAdded 21st December 2014\nBW’ALINNYA ku siteegi abantu basaanuuka olw’engeri gy’azinamu amazina ne bamaama nga bw’abawaana.\nBW’ALINNYA ku siteegi abantu basaanuuka olw’engeri gy’azinamu amazina ne bamaama nga bw’abawaana. Ono ye Mamuli Katumba eyakuyimbira ‘Naigaga’ mw’awaanira omwana w’Omusoga eyamusensera obwongo n’abumalawo era luno oluyimba bw’alusuulamu, byanabiwala ebigonda ebiwato byeyiwa ku siteegi ne binyeenya obubina okubula okubusuula ku siteegi.\nAte Fred Ssebbaale yamenyawo likodi bwe yayimba oluyimba oluyamba okumalawo entalo ezeekuusa ku ssimu mu maka. Mu luyimba lwe, ‘Akasimu ka hhende nkaase’ yayanika entalo ezibalukawo mu bafumbo nga buli omu alumiriza munne okugyeyambisa mu bwenzi.\nWano yawa abafumbo amagezi buli omu okwesonyiwa essimu ya munne bwe baba baagala okuwangaaza ekkula ly’obufumbo era bangi abaatwala amagezi ge batebenkedde mirembe.Ekyebuuzibwa, ku bayimbi bano bombi, ani akira munne?\nBano bombi baludde mu kisaawe kya kadongokamu ate era bakyalemeddeko.\nKye basinza ku bayimbi abalala, bombi balina ebigambo bingi ebibuulirira ate nga binyuma mu ngeri yaabyo. Ennyimba zaabwe ziba mpanvu nnyo era olumu lwokka ggwe aluwuliriza oba olina okuba n'obudde obumala n'olyoka ofunamu ekyokuyiga.\nBamuzaala ku kyalo Bulamba mu Bulemeezi mu maka g'omugenzi Crespo\nMpanga. Okusoma yakutandikira Njeru P/S n'akukomya mu Jinja S.S nga ssente\nziweddewo. Okuyimba yakutandika mu 1992 mu Matendo Promoted singers eya\nOluyimba lwe olwasooka yalutuuma ‘Pulaani y'amaka’ era lwamuyamba nnyo\nabantu okutandika okumumanya.\nKuno yazzaako ennyimba endala nga Abasuula abaana, Ehhanda teziyamba, Omutembeeyi, Sidda mu kyalo, ngenda ne sikaati n'endala nnyingi.\nKyokka mu nnyimba ze ezikutte ennyo abantu omubabiro era nga n'endongo yaazo bangi bagimanyi mulimu; Abasitamira emmere, Akasimu, olutalo lwa ssente, Bamutunda byapa ne Mr. Kondomu.\nSsebbaale musajja musirise kyokka ebigambo ebingi era ebinyuvu obiwulira atandise okuyimba. Abanyumirwa kadongokamu bamwagalako ngeri gy’asengekamu ebigambo ebinyuma ng’ayimba era y’omu ku bayimbi ababeera ‘simaati’ ku siteegi kuba ayagala nnyo amasuuti.\nEbikwata ku katumba\nAte Katumba bamuzaala ku kyalo Mpangatti - Ziroobwe Bulemeezi. Eyo gye yatandikira eby'okusoma mu Wakataayi P/S era we yabikomya ng'olutalo lutandise. Okuyimba yakutandikira mu Kulabako mu 1994 n'oluyimba lwe ‘Abaagala\neby’endola.’ Akubye ennyimba endala nyingi omuli, Nandudu, Naigaga,\nEmboozi ya Kafeero, Ofumbye nnyo mukyala, Embalu, Gloria, Buli siteegi nagenda nzaala ne Namagoye olukwata ennyo abantu omubabiro.\nKatumba naye mwambazi era naye atera okubeera mu masuuti naddala agameremeenya. Ono ky’asinza ku Ssebbaale ge mazima anti bw’atandika okutyabula aleka abalabi bafa nseko.\nKatumba amaanyi ge gamuli ku ngeri gy’acankalanyaamu siteegi anti agenda ne yeecanga naddala ku luyimba lwe olwa Namagoye n’abula okusuula abawagizi be eddalu.\nMu mazina ag’ekinnansi yeekansa anti bw’atyabula Amaganda oba Amasoga gubula asala. Wadde ennaku zino mulwadde naye era gy’ayimbidde aleka bamatidde.\nYe Ssebbaale w’amaanyi mu bantu abalina obudde okuwuliriza eby’amakulu. Ennyimba ze nnyingi ziba zibuulirira era kye kimwagaza. Si muntu wa mazina nnyo naye agira n’anyeenyaamu.\nEyanoba emyaka 30 akomyewo alemese embaga ya bba


Bukedde Online - Ebintu 10 ebitera okutta enkwaso y’abasajja ne babonaabona okuzaala\nEbintu 10 ebitera okutta enkwaso y’abasajja ne babonaabona okuzaala\nBUKEDDE W’OLWOKUSATU ALIMU EBIKULU BINO\nAbaagalana abatakyatya kwasanguza byama bya...\nOMUSAJJA omulamu obulungi buli lw’atuuka ku ntikko y’okusinda omukwano alina okufulumya enkwanso ezitakka wansi wa 20,000,000 mu ‘millilita’ emu y’amazzi g’ekisajja. Era ssinga bakukebera ne bakizuula nga z’ofulumya zikka wansi w’omuwendo ogwo, wabeerawo obuzibu.\nOkubeera mu bbugumu eringi ng’okwokya ebyumya nakyo kikosa enkwanso.\nKiyinza okuba ng’ofulumya ntono (oligospermia) okusinziira ku muwendo ogwetaagisa oba ng’amazzi g’ofulumya temuli nkwanso n’emu “ azoospermia” ekyeraliikiriza kubanga emikisa gyo egy’okufunyisa omukazi olubuto oba okuzaala gibeera wansi .\nDr. Emmanuel Bukalu, omusawo w’abakyala era nga mukugu mu by’okuzaala okuva mu Zziwa Memorial Medical Centre e Bweyogerere agamba nti enkwanso okukolebwa nga zituukiridde bulingi ebitundu by’ekisajja birina okubeera mu mbeera ennungi era nga zikolaganira wamu n’ebirungo by’oku bwongo ebivunaanyizibwa ku kufulumya enkwanso.\nEnkwanso bwe zikolebwa, zisomosebwa obuseke obuli mu busajja ne zifuluma okutuuka mu nnaabaana gye zisisinkanira eggi okusobola okutonda omwana. Enkwanso ennamu obulungi erina okuba n’omutwe, obulago, omubiri n’omukira okwefaanaanyirizaako akayamba mu mazzi.\nEkintu kyonna ekitataaganya omutendera guno ogw’enkwanso ekolebwa, kikosa n’ekikula kyazo ekiziviirako okufuluma nga tezituukiride ne kivaako okulemala nga tezirina mutwe oba mukira, okukendeera, okunafuwa nga tezisobola kuwuga, sinakindi okufa.\nEkyennaku, tewali bubonero bwa nkukunala omusajja bw’ayinza kumanyirako nti alina ekizibu kino okuggyako bw’okizuula nti olemereddwa okufunyisa omukazi olubuto.\nWabula ssinga okizuula nga tolina maanyi ga kisajja, omalamu mangu akagoba, okufuna obulumi oba ng’olina ekizimba mu kisawo ekibeeramu entula z’ekisajja n’ebifo ebyetooloddewo, laba mangu omusawo akwekebejje.\nEBIVIIRAKO ENKWANSO OKUFA\nEbbugumu bwe lisukka nalyo kiyinza okutta enkwanso. Bw’obeera mu bifo ebirimu ebbugumu erisusse oba ng’osiiba mu musana omungi kikosa enkwanso. Okunoonyereza kulaga nti omusajja gy’akoma okubeera mu sawuna, okwennyika mu bibaafu by’amazzi agookya oba okusiiba mu musana pereketya, kikendeeza enkwanso ezikolebwa, okuzinafuya oba okuzitta. Embeera eno esobola okuva ku; -Ku kutuula mu kifo ekimu okumala ebbanga eddene. -Okwambala engoye ezikukwata ennyo naddala ak’omunda. -Okukozesa laptop ngeri ku bisambi okumala ebbanga eddene.\nAsidi omungi mu bukyala: Asidi bw’ayitirira mu bukyala, nakyo kikosa enkwanso ne zifa. Zigenda okuyingira omumwa gwa nnaabaana nga nfu.\nEddagala: Eddagala erimu lye tumira nalyo litta obutoffaali obukola enkwanso ekiziviirako okukolebwa nga ntono oba nga nafu okugeza erijjanjaba ssukaali, alusa, kookolo, eritta obuwuka n’eddala.\nOmubisi gw’omubiri nga tegwenkanankana mu mubiri; Omubisi gw’omubiri oguvunaanyizibwa okukola enkwanso omuli “ hypothalamus, pituitary” bweguba tegwenkanakana mu mubiri, kiyinza okuvaako enkwanso ezikolebwa obutaba nnungi. Ziyinza okuvaayo nga nafu, nga nnema, nga ntono oba nga tezikuze bulungi ekiziremesa okuwuga ne zifi ira mu kkubo.\nAbaserikale b’omubiri okulumba enkwanso: Abaserikale abalwanyisa endwadde mu mubiri waliwo oluusi lwe bulumba enkwanso ne bazoonoona nga baziyiza abalabe, nakyo kireetera enkwanso okufa.\nEntula obutakka wansi mu bisawo: Omusajja bwaba akula, ensigo emu oba zombi oluusi zeewanika mu lubuto ne ziremererwa okukomawo mu bisawo byazo ekiyinza okuvaako okukalirayo era abasajja abalina obuzibu buno kiyinza okubeera ekizibu okuzaala naddala ng’ensigo zombi tezakka mu bisawo byazo.\nObukosefu ku nseke ezitambuza enkwanso; Enseke ezitambuza enkwanso bwe zibaako obuzibu naddala nga zaazibikira. Kitera kuva ku mbeera nti baazirongoosaako, obutejjanjabisa ndwadde za kikaba oba yinfekisoni ne zikulekamu enkovu mu nseke n’ebirala. Okuzibikira kuyinza okubeera mu nseke ezitambuza enkwanso n’ebitundu by’obusajja ebirala ekitataaganya entambula y’enkwanso ekiyinza okuviirako enkwanso okufi ira mu kkubo.\nEndwadde z’ekikaba: Obutejjanjabisa ndwadde za kikaba naddala kabotongo, enziku n’endala kikosa enkwanso kubanga zitaataaganya obutonde ate ne zisigala nga zirya obutafaali obukola enkwanso ekiziviirako okufuluma nga tezituukiridde ne zifa.\nEnkwaso ziyinza okufa okusinzira ku mbeera y’ebifo ebitwetoolodde oba mwe tubeera: Ebiragalalagala okuva mu makolero. Gy’okoma okubeera mu makolero omuli ebiragalalagala ng’omuli eddagala eritta ebiwuka, langi ekozesebwa okusiiga, n’ebirala, kiyinza okuviirako enkwanso okufa.\nEnkwanso zisobola okufa ng’onywa omwenge, sigala n’okukozesa ebitamiiza.\nBY’OLINA OKULYA OKUZITEREEZA\nObutiko obubaala: Bufumbe mu luwombo owuuteko kubanga buyamba okulongoosa enkwanso ne zifuluma nga zituukiridde.\nMuwogo n’ebinywebwa ebibisi: Meketako ku mawogo omubisi oba ebinywebwa kubanga birimu ebirungo ebiyamba okwongera ku bungi bw’enkwanso.\nSsenga Melan Namatovu omukugu mu kubudaabuda abaagalana okuva mu Ba Kitonsa Research Centre agamba nti ensangi zino abaami abamu tebakyalya bintu bisobola kukuuma birungo byabwe eby’omubiri nga bikola bulungi ekinafuya enkwanso ne kizireetera okufa. Ebyokulya ebigimusa enkwanso;\nOmusajja alina okulya ku nsujju, ebiryo, obuguju n’essunsa. Bino biyamba okukuuma ebirungo by’omubiri ebikola enkwanso nga byenkanankana ekiyambako okukola enkwanso ennungi. Ensigo z’ensujju zirimu ekirungo kya zinc ekiyamba okutereeza enkwanso.\nEnkomamawanga: Ekibala kino bw’okirya, kiyamba okwongera ku mutindo gw’enkwanso nga bisinga kusangibwa mu byalo.\nEnva endiirwa nazo omusajja yenna asaanye okuzettanira kubanga zirimu ekiriisa kya “ Folic acid” ekisaale mu kukola enkwanso ennamu obulungi naddala nga zirina amaanyi. Kuliko nakati, ejjobyo, ebbugga, ensugga, katunkuma n’ebirala.\nEnkola ya famire eteeka abaagalana ku bunkenke\nAbuliddwa omwana omulondo togugayaalirira\nMuloope Abapoliisi abeenyigira mu bumenyi bw'amateeka - Museveni


Bukedde Online - Gavumenti ewadde ab'e Kyotera ttulakita\nSsentebe bamukutte lubona ng'asinda omukwa...\nGAVUMENTI ng'eyita mu minisitule y'ebyobulimi n'obulunzi n'ekitongole kyayo ekya NAADS ewadde abalimi ab'enjawulo mu disitulikiti y'e Kyotera ttulakita okubayamba okutumbuula eby'obulimi mu kitundu kyabwe. Ttulakita zino esatu n'ebigenderako bikwasiddwa ebibiina by'abalimi okubadde CIPRA ab'e Ssanje, Kasamba Organic Enterprises e Mayanja Kakuuto, Omulimi Enos Mugiha ow'e Kabira Kyotera nga bano be bamu kw'abo abasinga okulimira ku ttaka eddene era mu bungi mu kitundu kino.\nAb'e Kyotera nga basanyukidde ttulakita.\nGAVUMENTI ng'eyita mu minisitule y'ebyobulimi n'obulunzi n'ekitongole kyayo ekya NAADS ewadde abalimi ab'enjawulo mu disitulikiti y'e Kyotera ttulakita okubayamba okutumbuula eby'obulimi mu kitundu kyabwe.\nAb'e Kyotera nga babakwasa ttulakita.\nTtulakita zino esatu n'ebigenderako bikwasiddwa ebibiina by'abalimi okubadde CIPRA ab'e Ssanje, Kasamba Organic Enterprises e Mayanja Kakuuto, Omulimi Enos Mugiha ow'e Kabira Kyotera nga bano be bamu kw'abo abasinga okulimira ku ttaka eddene era mu bungi mu kitundu kino.\nTtulakita bazibaweeredde ku kitebe ky'ebyobulimi n'obuluunzi e Kyotera Kasaali nga zibakwasiddwa abakungu ba disitulikiti, RDC wa Kyotera Maj.David Matovu n'omumyuka wa ssentebe wa Kyotera, Charles Njuba Nsiimbe n'abalala bangi okubadde n'abakungu b'amaggye abavunaanyizibwa ku nteekateeka ya Wealth Creation nga babakalaatidde okuzikuuma obulungi.\nAb'e Kyotera bafunye ttulakita\nEbyewuunyisa mu kiraamo kya Yiga\nMukazi ki ono atatya kutaawulula nnume!


Nkolaki eyinza okuyamba abo abakyuusa enkula yaabwe obutafuna lubuto? – Help Center\nNkolaki eyinza okuyamba abo abakyuusa enkula yaabwe obutafuna lubuto?\nObutafuna lubuto kiyinza okuziyizibwa mungeri nnyingi nnyo okugeza nga okukozesa obupiira, okumira empeke awamu enkola endala eza kizaala gumba. Eri abantu abamu abakyuusa enkula yaabwe, okulowooza kubyokufuna olubuto oluusi kibaleetera obuteyagalira mw’ekyo kyebali, naye kirungi okuba nga oli mwetegeffu kungeri gyosobola okuziyizaamu okufuna olubuto.\nOkwekebezza olubuto, okwogera n’omwagalwa wo kuby’okufuna olubuto, okugezaako okuziyiza obutafuna lubuto kiyinza okuba ekizibu olwengo eziwerako, naye atte okukikola kiyambako okukusobozesa okufaayo ku by’obulamu bwo.\nBwoba omira empeke ezikuyamba mukukyuusa enkula yo, oba nga olina by’okozesa kizibuwaza okwetangira obutafuna lubuto. Bwoba welarikirira nti okuziyiza obutafuna lubuto kirina bwekiyinza okutawaanya enkola yo ey’okwefuula ekyo kyoyagala obeere, gezaako ku nkola eya Planned Parenthood’s list oba nga ojyekengedde yogerako n’omusawo asobola okukuyambako okukulungamya kku nkola ekusanidde.\nOkusobola kufuna amagezi kungeri yókwegatta ennungi laba wano Safer Sex for Trans Bodies.


Bukedde Online - 'Mwenyigire mu by'obulimi ebivaamu ssente'\nOmujaasi abadde atambuliza emmundu mu kidomola...\nPULEZIDENTI Museveni akunze Bannayuganda okumwegattako okulwanyisa abakulu b’amasomero abasaaawo ffiizi ez’ekimpatiira mu masomero ga gavumenti agali mu nkola ya ‘’bonna basome’’ ne balemesa abayizi abanaku okusoma.\nKino yakyogeddeko ng’ekiremesa enkola y’okusomesa abaana b’abanaku n’agamba nti abantu naddala abakulembeze mu bitundu basaanye okumwegattako okukirwanyisa.\nMuseveni era yategeezezza nti gavumenti egenda kwebuuza ku bantu ku ngeri gy’eyinza okwongera okutereezaamu enkola ya bonna basome.\nPulezidenti eyabadde ayogera mu Lungereza n’Orunyankole bakira olumu mwatabika Oluswayiri olutonotono bino yabyogeredde Ibanda mu bugwanjuba bwa Uganda ku mukolo gw’okukuza emyaka 34 bukyanga gavumenti ya NRM ejja mu buyinza.Gwetabiddwako eyali Pulezidenti wa Tanzania Jakaya Kikwete era abantu 95 baawereddwa emidaali ebintu ebitai bimu bye bakoledde eggwanga.\nMuseveni okutuuka ku bino kyadiridde abantu okumuloopera nti waliwo abakulu b’amasomero ab’emitwe eminene abasaawo ebisale eby’ekimpatiira ne bagoba abayizi ba bonna basome ababa balemereddwa okuzisasula. Abamu ku bakulembeze baamugambye nti obukiiko obugatta abazadde n’abasomesa mu masomero obumu butuuka nga tebwebuuzizza ne busaawo ssente ez’ekimpatiira olwo abayizi abalemwa olumu ne babagoba mu masomero.\nPulezidenti yazzeemu okukunga abantu okuva mu by’okulima emmere n’okulunda ebisolo eby’okulya kwokka n’agamba beenyigire ne mu by’okulina ey’okutunda bakole ku byetaago byabwe. Yabakuutidde okukuuma omutindo gw’ebintu bye balima bisobole okugenda mu butale naddala obw’ebweru.\n‘’E Misiri bangamba baagala kasooli kyokka ekibatta wano kasooli obulungi bwe bukoma mu nnimiro. Olumala okumukungula ate ne mumwanika mu ttaka n’afuna obuwuka’’ bwe yagambye.\nN’akunga n’abantu okujjumbira okugula ebirimibwa n’okulundibwa wano kyongere okugaziya ku butale. Yawadde eky’okulabirako nti Uganda efulumya mata agaweza liit obukadde 2,500 omwaka kyokka Bannayuganda banywaako obukadde 800 bwokka olw’okuba abamu tebalina ssente zigagula.Yannyonnyodde nti Munnayuganda abalirirwa nti anyway liita z’amata 60 omwaka kyokka ng’ekitongole ky’ensi yonna eky’ebyobulamu (WHO) kiwa amagezi omuntu anywe liita 180 omwaka asobole okuba n’amagumba n’amannyo amagumu.\nYagambye nti ebintu ebirala bingi omuli amatooke,kasooli,ssukkaali birimibwa mu bungi kyokka ekizibu kya kufuna butale naddala ebweru.


Nafuuka eyeebuuzibwako ku kyalo nga ndi mu P.2 – ababaka\nHome Topic Nafuuka eyeebuuzibwako ku kyalo nga ndi mu P.2\nNafuuka eyeebuuzibwako ku kyalo nga ndi mu P.2\nHome › Forums › Culture, Edutainment and Pure Fun › Emmunyenye za Ababaka / Ababaka stars › Nafuuka eyeebuuzibwako ku kyalo nga ndi mu P.2\nOctober 17, 2010 at 1:14 pm #18182\nNafuuka eyeebuuzibwako ku kyalo nga ndi mu P.2 nga nze muyigirize\nMINISITA wa Kabaka e Mmengo, Isirairi Mayengo wuuno akyagenda mu maaso n’okukuttottolera gy’avudde. Leero essira alitadde ku buzibu obwaliwo ng’atandika okusoma:\nOKUTANDIKA okusoma kwali kusiima kwa Mukama, kuba nzijukira olumu bajjajja bwe baabaweereza eddagala ly’ekifuba eriyitibwa ‘bangibamusiima’ kyokka ng’awaka tewali asobola kusoma bigambo biraga nkozesa yaalyo ebyali ku kacupa ne tufuna obuzibu.\nJjajja omukazi wano we yaleetera ekirowoozo bantwale mu ssomero njige okusoma nsobole okubasomera ebiri ku kacupa k’eddagala si- kulwa nga banywa ery’obulabe ne libatta.\nWaayitawo ennaku ntono ne bansindika mu ssomero lya Bukasa NAC (Native Anglican Church) nga mu budde obwo amasomero nga lino gayitibwa ga Church of Uganda (C.O.U). Mu kiseera ekyo nalina emyakamukaaga.\nJjajja omukazi yantwala ku ssomero era engoye ze nasiibangamu mwe natandikira okusoma nga nkoona kagere.\nBwe twatuuka ku ssomero yantwala ew’omukulu w’essomero gwe siyinza kwerabira mu bulamu bwange ng’ayitibwa Busuulwa. Mw. Busuulwa yali asiika kabalagala nga buli mwana atuuka ku ssomero amukwasa ’embalagala’\nNange olwali okutuuka n’aginsimba kyokka yali eyokya era kino sirikyerabira kuba nagibwebwena nga bw’omanyi abato. Oba kyali kinyegenyege kya kutandika kusoma nze naawe……..\nEssomero lyali lya ssubi nga wansi tumaalawo obusa bw’ente buli Lwakutaano nga buno abasomesa be baabututumanga ne tubuleetera mu ndagala.\nTwabukung’aanyang-a kuva mu maka g’abamu ku batuuze abalina ente ng’era olulagala mwe tubussa tusooka kuluwotosa ne tubusiba bulungi okubutuusa ku ssomero. Bwe twamalanga okusoma ku Lwokutaano nga tumaala obusa mu bibiina byaffe.\nEssomero lyali likoma ku bibiina bibiri byokka ng’abayizi tuwera 30 ate abasomesa baali babiri okwali, Mw. Busuulwa omukulu w’essomero ate nga mubuulizi mu kkanisa n’omusomesa omulala gwe sikyajjukira mannya.\nNga bwe nakugambye nti jjajja omukazi yali aluka ebiyonjo by’enkoko, muno mwe yaggyanga fiizi ezimpeerera. Omwaka gwonna yasasulanga ennusu 3/-.\nOlunaku olwasooka ku ssomero, ffenna twaleeta amawolu amavumbike nga gookya bulungi era mu kulya nga tutuula wamu ne tuwoomerwa.\nEbbanga lyonna lye namala nga nsoma mu ssomero lino nalinga nneesunga okugabana amawolu ne bannange kubanga twagifuulira ddala nkola, ng’essaawa y’okulya bw’etuuka ffenna tukung’aanira mu kifo kimu buli omu n’agabana ku ggolu lya munne.\nNzijukira waliwo akasozi ke twayambukanga okutuuka ku ssomero nga baakatuuma ‘Busuulwa alina ettima’.(Baali bamunenya okussa essomero waggulu ku kasozi akatalinnyika). Ekifo kino bagamba nti we waatuukira\nAbaminsani mu 1895. Ku ssomero twayiganga okusoma wamu n’okubala kyokka tewaaliyo kwogera Luzungu wadde okulusoma. Baatugamba nti Oluzungu tujja kulusoma nga tweyongeddeyo mu bibiina ebya waggulu ne batulagira okukaza okusoma Oluganda n’okubala.\nOkusoma mu kiseera ekyo tekwali kwa buli omu nga newankubadde twatambulanga mayiro nga musanvu okutuuka ku ssomero, ng’abaana be tuyitako batwegomba.\nFiizi eza siringi essatu ze twasasulanga buli mwaka bw’oziwulira kati olaba nga ezitali nzibu kukung’aanya kyokka mu kiseera ekyo ng’abasobola okuzifuna obabalira ku ngalo.\nAbaana be natandika nabo okusoma omu yekka gwe nkyawuliza nga ye Nabojja ng’ono y’azaala nnannyini kkampuni eyitibwa ‘Mulowooza Construction’ ayitibwa Mulowooza.\nNzijukira olumu waaliwo bannaffe babiri abaali bagenze okuwuga ggoonya ne zibalya nga kino kyatukuba entiisa era okuva olwo omukulu w’essomero n’atugaana okuddamu okuwuga wadde okuzannyira mu nnyanja.\nOlulala twali ku ssomero omulaalo n’ajja ng’asitudde ttimba omunene nga muwanvu.\nFfenna twakung’aana okumulaba era omulaalo n’atunyumiza nti yali agenda kumumira n’amutega akayana bwe yasembera okukamira n’amutta.\nGuno gwe gwali omulundi gwange ogwasooka okusemberera ttimba. Nga bwe nakutegeezezza nti Omutaka Kaganda yali mwami, oluusi bwe nalinga nva ku ssomero nga mpitirayo era bwe nasang’anga nga balya ekyemisana nga bampa ku mmere.\nWaliwo lwe nabasang’anga nga balya ennyama era ne bampaako. Kino kyansanyusanga kubanga jjukira ewa jjajja ennyama twagiryanga ku Ssekkukkulu n’oluusi ku Paasika kwokka.\nNagenda okumalako omwaka nga nsobola bulungi okusoma n’okubala olwo awaka nga nze nneebuuzibwako mu byonna.\nSaali wa mugaso waka wokka wabula n’eri mikwano gya bajjajja kubanga bangi bandeeteranga obubaluwa bwe babaweerezza ne mbubasomera. Ekibiina ekyokubiri we nakimalirako nga nze nneebuuzibwako era awaka ne bawewuka mu bikwata ku kusoma.\nNga mmalirizza ekibiina ekyokubiri, Mw. Busuulwa yategeeza jjajja nga bwe yalina entegeka ey’okutandika ekibiina ekyokusatu (P.3). Ekintu kino kyasanyusa nnyo jjajja nange ne kinsanyusa kubanga namanya nti ng’enda kusigala ku ssomero lino.\nWabula essanyu lyanzigwako omukulu w’essomero bwe yakatema jjajja ng’ebisale bwe yali abyongezza okuva ku nnusu ssatu buli mwaka okutuuka ku mukaaga ( 6/-).\nYazikubamu ne zaaka n’agamba nti Mayengo kasita ayize okusoma, okubala n’okuwandiika atuule awaka.\nNzijukira jjajja bwe yagamba nti talina ssente za kumpeerera nawulira bubi kyokka eky’okukola saakirina. Ng’omwana omuto, saalowooza ku kusoma wabula ku mikwano gyange gye ng’enda okuleka, amawolu gaffe ge twagabananga wamu n’omuzannyo ate jjukira awaka nabeerangawo omwana omu nzekka.\nOkumanya Katonda y’asalawo obulamu bw’omuntu kye bunaabeera mu nsi, oluwummula lwali terunnaggwaako, kkojja, maama gw’addako, yajja okukyala ewa jjajja. Baagamba nti yali avudde ku kibuga. Ekituufu kyali nti yali abeera ku ggombolola e Kira gye yali akolera obwa kalaani.\nYasanyuka nnyo ng’andabye kubanga yali yakoma okundaba nga nkyali muto ddala. Jjajja yamutegeeza nga bwe nali sigenda kuddayo ku ssomero kuba yali takyasobola kunsasulira fiizi.\nKkojja yayanguwa okumutegeeza nga bw’agenda okuntwala ewuwe nsomere eyo. Kino kyansanyusa kuba baali bantwaala mu kibuga.\nEbirala birinde ku Ssande ejja nga bw’abinyumnirizza Margaret Ziribaggwa.


Bukedde Online - Ghana bayomba lwa kusuula bassita 2Uganda\nBannayuganda bawangudde emidaali gya zzaab...\nEMPALANA YA APPIAH NE PELE: Obutakwatagana wakati wa Appiah ne Pele kigambibwa nti bwatandika mu 1992 mu mpaka z’Afrika ezaategekebwa mu Ivory Cost, eyali omutendesi wa Ghana mu kiseera ekyo, Otto Pfister bwe yaggya Appiah ku bwakapiteeni bwa ttiimu y’eggwanga n’abuwa Abedi Pele eyali akyali omuto mu myaka.\nKigambibwa nti okumuggyako ekikomo Appiah yakiraba ng’okumuyisaamu amaaso era bwe baava mu mpaka ezo, n’alangirira nga bw’annyuse okuzannyira ttiimu y’eggwanga. Okuva olwo, Appiah ne Pele tebakwatagana era abatunuulizi bagamba nti okusuula batabani be ku ttiimu y’eggwanga, yabadde yeesasuza.\nAPPIAH KY’AGAMBA: Bwe yabuuziddwa ku nsonga eno, Appiah yategeezezza bannamawulire nti, okusuula Andre ne Jordan yayagadde okuwa bazannyi abalala omukisa nabo bazannyeko ku y’eggwanga nabo alabe obusobozi bwabwe. “Sirina buzibu na muzannyi yenna kuba nange njagala ttiimu ennyweevu esobola okuwangula ebikopo. Mu kaseera kano ntunuulidde kuzimba ttiimu eneesobola okuwangula bikopo nga njagala abazannyi bano abato balwanire ennamba kyongere okuvuganya mu ttiimu,” Appiah bwe yagambye.\nWabula okwewozaako kwe waliwo abakukubyemu ebituli nga bagamba nti, “Lwaki agezesa mu kaseera kano ku mipiira egisalawo ttiimu okuyitawo!” Ghana yasemba okuwangula ekikopo ky’Afrika mu 1982 era emaze emyaka 35 nga tewangula kikopo kirala nga n’okuva mu kibinja mu za World Cup, yaakakikola mu za 2010 e South Afrika mwokka.\nAbamu ku bawagizi b’omupiira mu Ghana bagamba nti ttiimu okuvuya kiva ku butakwatagana mu baaguzannyako ssaako mu bazannyi\nIsma ntwala e Mecca nkwongere laavu\n'Mukwano nkwesunze ku Ssekukkulu'


Okyajjukira?—Jjuuni 2014 | Ogw’Okusoma\n‘Tereeza Ekkubo ly’Ebigere Byo’ Osobole Okukulaakulana\nOkuyamba Mukkiriza Munno Eyagattululwa?\n“Oteekwa Okwagala Yakuwa Katonda Wo”\n“Oteekwa Okwagala Muntu Munno nga Bwe Weeyagala Wekka”\nObunafu bw’Abalala Obutunuulira nga Yakuwa bw’Abutunuulira?\nYamba Abalala Okukozesa Obusobozi Bwabwe mu Bujjuvu\nOmunaala gw'Omukuumi—Ogw'Okusoma mu Kibiina | Jjuuni 2014\nBISOME MU Afrikaans Albanian Amharic Armenian Aymara Azerbaijani Azerbaijani (Cyrillic) Bengali Bicol Bislama Bulgarian Cambodian Catalan Cebuano Chichewa Chinese (Simplified) Chinese (Traditional) Chitonga Chitumbuka Cibemba Croatian Czech Danish Drehu Dutch Efik English Estonian Ewe Finnish French Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kongo Korean Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Maltese Marathi Maya Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swati Swedish Tagalog Tahitian Tamil Tatar Telugu Thai Tigrinya Tshiluba Tsonga Turkish Twi Tzotzil Ukrainian Urdu Uzbek Venda Vietnamese Wallisian Waray-Waray Wolaita Xhosa Yoruba Zulu\nOfubye okusoma magazini z’Omunaala gw’Omukuumi ze tufunye mu myezi egyakayita? Laba obanga osobola okuddamu ebibuuzo bino wammanga:\nKu lunaku lwa Nisaani 14, omwana gw’endiga ogw’Okuyitako gwattibwanga ddi?\nBayibuli eraga nti omwana gw’endiga ogwo gwattibwanga ‘kawungeezi,’ kwe kugamba, ng’enjuba emaze okugwa naye ng’enzikiza tennakwata. (Kuv. 12:6)—12/15, olupapula 18-19.\nMisingi ki egya Bayibuli egisobola okuyamba abavubuka okusalawo obulungi?\nEsatu ku gyo gye gino (1) Sooka onoonye obwakabaka bwa Katonda n’obutuukirivu bwe. (Mat. 6:19-34) (2) Okuweereza abalala kireeta essanyu. (Bik. 20:35) (3) Weereza Yakuwa ng’okyali muvubuka. (Mub. 12:1)—1/15, olupapula 19-20.\nAbeebagazi b’embalaasi abana ababaddewo okuva mu 1914 bakiikirira ki?\nYesu, omwebagazi w’embalaasi enjeru, yagoba Sitaani ne badayimooni mu ggulu. Omwebagazi w’embalaasi emmyufu akiikirira entalo ezikosezza ennyo abantu. Omwebagazi w’embalaasi enzirugavu akiikirira enjala. Omwebagazi w’embalaasi ensiiwuufu aleeta okufa ng’ayitira mu ndwadde ezitta abantu bukadde na bukadde. (Kub. 6:2-8)—2/1, olupapula 6-7.\n“Embaga ey’obugole ey’Omwana gw’Endiga” eneebaawo ddi? (Kub. 19:7)\n“Embaga ey’obugole ey’Omwana gw’Endiga” ejja kubaawo oluvannyuma lwa Kabaka, Yesu Kristo, okumaliriza okuwangula kwe, kwe kugamba, oluvannyuma lw’okuzikirizibwa kwa Babulooni ekinene era nga n’olutalo Kalumagedoni luwedde.—2/15, olupapula 10.\nLwaki Abayudaaya mu kyasa ekyasooka baali “basuubira” okujja kwa Masiya? (Luk. 3:15)\nTewali bukakafu bulaga nti Abayudaaya abaaliwo mu kyasa ekyasooka baali bategeera bulungi obunnabbi bwa Danyeri obukwata ku Masiya nga ffe bwe tubutegeera. (Dan. 9:24-27) Wadde kiri kityo, bayinza okuba nga baawulira ku ebyo bamalayika bye baagamba abasumba oba ebyo nnabbi omukazi, Ana, bye yayogera ng’alabye ku Yesu ng’atwaliddwa ku yeekaalu ng’akyali muwere. Era abalaguzisa emmunyeenye bajja nga banoonya ‘kabaka w’Abayudaaya eyali azaaliddwa.’ (Mat. 2:1, 2) Nga wayise ekiseera, Yokaana Omubatiza yakiraga nti Kristo yali anaatera okulabika.—2/15, olupapula 26-27.\nTuyinza tutya okulaba nti ekigambo kyaffe tekiba Yee ate oluvannyuma ne kiba Nedda? (2 Kol. 1:18)\nEkituufu kiri nti ebiseera ebimu embeera eziteebeereka ziyinza okutulemesa okutuukiriza ekyo kye tuba tusuubizza. Kyokka singa tusuubiza okukola ekintu oba singa tweyama okukola ekintu, tusaanidde okukola kyonna ekisoboka okukituukiriza.—3/15, olupapula 32.\nKiki ekinaakuyamba okwewala okulaba ebifaananyi eby’obuseegu?\nEbintu bino ebisatu bisobola okukuyamba (1) Amaaso go bwe gagwa ku kifaananyi eky’obuseegu, gaggyeyo mu bwangu. (2) Fuga ebirowoozo byo ng’olowooza ku bintu ebirungi era ng’osaba Katonda akuyambe. (3) Weewale firimu oba emikutu gya Intaneeti okuli ebifaananyi eby’obuseegu.—4/1, olupapula 10-12.\nBiki ebiyinza okuvaamu singa Omukristaayo alekawo ab’omu maka ge n’agenda okukolera mu nsi endala?\nAbazadde bombi bwe baba tebabeera wamu na baana baabwe, abaana baabwe basobola okwennyamira n’okwonooneka empisa. Bayinza n’okukyawa muzadde waabwe oba bazadde baabwe. Ate era omwami n’omukyala bwe baba tebabeera wamu basobola okukemebwa ne bagwa mu bwenzi.—4/15, olupapula 19-20.\nLwaki abamenyi b’amateeka abaakomererwanga ku muti baamenyebwanga amagulu?\nAbaruumi baakomereranga abamenyi b’amateeka abamu ku muti. Abayudaaya baasaba amagulu g’abamenyi b’amateeka abaakomererwa awamu ne Yesu gamenyebwe. Ekyo kyandibaleetedde okulemererwa okussa obulungi, ne kibaviirako okufa amangu. Bwe kityo, kyandibadde tekyetaagisa bamenyi b’amateeka abo kusula ku miti kwe baali bakomereddwa. (Ma. 21:22, 23)—5/1, olupapula 11.\nBibuuzo ki ebina bye tusaanidde okwebuuza nga tukola omulimu gw’okubuulira?\nBaani be ŋŋenda okubuulira? Wa gye nnaabasanga? Ddi lwe nnyinza okubabuulira? Nnyinza ntya okwogera nabo?—5/15, olupapula 12-15.\nBantu bameka abafa olw’okunywa ssigala?\nMu kyasa ekyayita, kwaviirako abantu nga 100,000,000 okufa. Leero, abantu nga 6,000,000 be bafa buli mwaka olw’okunywa ssigala.—6/1, olupapula 3.\nOMUNAALA GW'OMUKUUMI—OGW'OKUSOMA MU KIBIINA Jjuuni 2014


NANNANYINI ttaka eriwerako mayiro nnamba e Mityana abadde ayise olukuhhaana n'abeebibanja abali ku ttaka lye ng'ayagala beegule, era ng'awandiiise ebbaluwa eziyita aboobuyinza omuli ne minisita w'ebyettaka nabo balwetabemu.\nKyokka ng'ebula ennaku ntono olukuhhaana okubaawo, abeebibanja baamufumbiikirizza emisana ttuku ne bamugwako ekiyiifuyiifu ne bamutemako omugwe ne gugwa wali!\nNg'omutwe gwa nannyini ttaka bamaze okugutemako, beeteesezza okugutwala bagusuule mu kisaalu naye baabadde bagukulubbya, ne beekyusa nti omutwe guyinza okubakwasa, kwe kugokomyawo okumpi n'ekiwuduwudu ne bagutemaatema obulere okulaga obukambwe bwe balina.\nBwe bamaze okutemaatema omutwe, baddidde ekiwuduwudu ne bakitemako emikono oluvannyuma ne bakwata pikipiki y'omutaka ono ne bagisuula ku mulambo, ne bakutulakutula ebisubi n'ebikoola by'emiti ne babikasuka ku mulambo nga bwe bagufujjira amalusu nti olwo omuzimu gwe gwabadde teguyNannyiniinza kubalondoola.\nEttemu lino lyabadde ku kyalo Minana mu divizoni y'e Ttamu mu munisipaali y'e Mityana ku ssaawa nga 10:00 ez'olweggulo ku Lwokusatu.\nEyattiddwa ye Kamada Mulinde Kimbugwe nannyini ttaka erisangibwa ku Block 139 nga liri ku byaalo bina okuli; Kabule, Galabi, Kamuvole ne Minana mu disitulikiti y'e Mityana nga liwerako yiika 640. Wabula ng'embiranye ebadde ku ttaka lya yiika nga 200 ku kyalo Minana ekisangibwa mu munisupaali y'e Mityana.\nLANDIROODI YABADDE AYISE MINISITA NAMUGANZA\nMutabani we Ashiraf Mubiru yategeezezza Bukedde nti kitaawe okuttibwa mu bukambwe butyo, abeebibanja baamuteeze yaakadda ku kyalo ng'ava e Kampala mu ofiisi ya minisita omubeezi ow'Ebyettaka, Persisi Namuganza ng'amutwalidde ebbaluwa emusaba okwetaba mu lukiiko ng'asisinkana abeebibanja abasobole okwegula beegule. Minisita Namuganza yabadde amukakasizza nti, waakugenda ku kyalo Minana nga August 13, 2019 ye wiiki ejja atuuze olukiiko wakati wa landiroodi n'abeebibanja batuuke ku nzikiriziganya.\nEttaka ly'e Minana kuliko amaka amanene ana: aga Fred Kayongo, Alice Nakiryowa, John Kkulumba ne Rev. Fr. Lawrence Yawe Mudduse era Mulinde olwakomyewo ku kyalo n'ayokesaamu mu bbaluwa minisita gye yamuwadde n'agitwala ku poliisi okugitegeezaako endala n'agenda ku kyalo okuzigabira abatuuze.\nKyokka bwe yabadde abuzaayo mmita ntono okutuuka ku batuuze be yabadde ayagala okugabira ebbaluwa abantu abatannategeerekeka ne bafubutuka awantu ne bamukwata ne bamutemaatema. "Basoose kumukwata ne bamujja ku pikipiki ne bamukuba ekigwo okumpi n'omusiri gw'emmwaanyi ogwa John Kulumba omu ku beebibanja abali ku ttaka lye.\nMu kaseera katono baabadde bamaze okumutemako omutwe nga gugudde wali ne batakoma awo ne baagufumitafumita ebiso n'akalevu konna ne bakakoona ne nnyondo ne kabetenteka, emikono ne bagitemako", bwe yagambye.\nBABADDE BAAMWEGEZAAMU DDA\nJamada Musisi abadde mukwano gw'omugenzi agamba nti, ono agenze okuttibwa ng'amaze ebbanga ng'ayogera n'abasenze be ng'ayagala beegule era olumu baali bombi ne balumbibwa ne bakubibwa. "Abasajja baatulumba ne batukuba nga ndi naye era ssewuunya okulaba nti ate kati atemuddwa ," Musisi bwe yayongeddeko.\nOmugenzi kigambibwa nti agenze okuttibwa ng'ensonga z'ettaka lye yazitusizza ewa minisita Namuganza era abaddeko olukiiko lw'ategeka nga ne minisita abadde asuubirwa okulubeeramu. "Abadde atambuza bbaluwa ng'ayita abantu mu lukiiko lwo era bye bimu ku birowoozesa abantu nti, bye byamussizza," Musis bwe yagambye. Poliisi yatutte embwa ekonga olusu ne yeeteoloola ekyalo kyonna kyokka tewali muntu yakwatiddwa.\nPoliisi era ng'ekulembeddwaamu omukugu waayo eyategeerekese nga Afrons Mangeni yaggyeeyo omulambo gw'omugenzi n'egutwala mu ggwanika ly'eddwaaliro e Mityana okwongera okwekebejjebwa. Abatuuze balaze obwennyamivu olw'engeri ensonga z'ettaka gye zongedde okuleeta obulabe mu bitundu by'e Mityana. "Yadde waliwo ebikoleddwa okutaasa ekisengula bantu, ate byo bikyeyongera bweyongezi era kati bino bye bibala ebitandise okuvaamu.\nWabula tusaba Gavumenti era ereme kusirika busirisi, wabula eyongeremu amaanyi okulwanyisa ekibba ttaka," bwatyo Nnaalongo Fatuma Namuleme omu ku bakungubazi bwe yagambye.abeebibanja Abraham Luwalira yagambye nti, abadde tannaba kufuna kwemulugunya kwonna ku batuuze abali ku ttaka eryo era n'avumirira ekikolwa ekyo eky'obutemu.\nALESE BANNAMWANDU BASATU\nOmugenzi yalese abakyala basatu okuli Fatuma Nakityo nnamba emu, Madina Naluyange nnamba bbiri ne Scovia Nantale n'abaana 15. Bakyala b'omugenzi bategeezezza nga bbaabwe bwe yabadde n'enkaayana ku ttaka n'abasenze ng'aludde ng'abasaba okwegula ne bagaana.\nBasabye Pulezidenti Museveni okuyingira mu nsonga zaabwe basobole okusigaza ettaka ly'abaana. Bannanamwandu bonna balekeddwa mu bupangisa. Omwogezi wa poliisi y'e Wamala Nobert Ochom yagambye nti omusango gw'obutemu gwagguddwaawo ku fayiro nnamba CRB/518/2019. RDC w'e Mityana Isha Ntumwa yategeezezza nti poliisi yatuuseeyo ku kyalo Minana okunoonyereza kyokka yasanze abatuuze bonna badduse ku kyalo mu mayumba temuli muntu n'omu.\nBASATU BAKWATIDDWA OKULI NE SSENTEBE W'EKYALO\nYagasseeko nti oluvannyuma baasobodde okukwatako abantu basatu okuli ne ssentebe w'ekyalo Minana, Ibra Muyingo nga kigambibwa nti yabadde yawoma omutwe mu nkiiiko ezibadde zituuzibwa ku kyalo okwewerera Mulinde.\nAbaakwatiddwa n'abalala abanAakwatibwa bonna yagambye nti baAkutwalibwa mu kkooti bavunaanibwe omusango gw'obutemu. Ate abatuuze abalala ku kyalo abasinga badduse ne baleka amaka gaabwe nga temuli muntu yenna olw'okutya poliisi okubayoola.\nEttemu lino okubaawo nga waliyo abantu basatu abaakatebwa okuva mu kkomera okuli ssentebe w'ekyalo Ttamu Cell nga kigambibwa nti, bano baakuba nannyini ttaka, eyali asenda emmere y'abatuuze. Ssentebe ono Charles Ssekandi ne banne, balumiriza nti, omugagga Dickson Ssanyu Kigozi yatwala guleeda nga akuumibwa poliisi n'asenda poloti ya munnaabwe Yakobo Nsubuga era abatuuze ne bava mu mbeera ne bakuba Ssanyu n'asibira ku kitanda mu ddwaaliro e Mityana.\nMu divisoni y'emu era e Ttamu waliwo omutuuze eyeemulugunya ng'agamba nti yadde ebitongole eby'amaanyi bibadde byasalawo ku nsonga z'ettaka lye, naye babadde bamukubira amasimu okumutiisatiisa, naye abamukubira olwakwatiddwa tebaasuze yadde ku poliisi ne bateebwa.


Bukedde Online - Abagambibwa okutta maama wa Ddiifiri Batte bakwatiddwa\nOwa Poliisi akwatiddwa n'essimu ya Felix...\nOlutalo lwa Justine Nameere ne Faridah Nakazibwe...\nLubuulwa ne Tino ku poliisi. Mu katono wansi ye mugenzi Ziribaggwa.\nABAAKWATIDDWA ku by’okutta maama wa ddiifiri wa FUFA, Dennis Batte, bagasimbaganye ku poliisi ne beerumiriza. Buli omu alaze munne nga bwe yali omusaale mu kutemula omugenzi. “Nze wadde bankutte kituufu nalimu mu nnyumba y’omugenzi (Tereza Ziribaggwa (70), mwe nali nanobera, wabula bwe zaali ziwera ssaawa nga 6:00 ekiro ne mpulira abakonkona ku luggi era mukadde n’abaggulirawo,” bwatyo Dina Tino eyali yanobera ewa Ziribaggwa bwe yategeezezza poliisi. Tino okunnyonnyola bino yabadde ku poliisi ku Lwokusatu nga bagasimbaganye n’omutemi w’embizzi eyali tava wa Ziribaggwa.\nYali kasitoma we mu bbaala ye okumala ebbanga. Ssaalongo Denis Lubuulwa ye yakwatiddwa ku Lwokubiri ekiro mu bitundu by’e Kamwokya gye yabadde addukidde. Yayongeddeko nti, “Lubuulwa ne banne okuli Mayanja ne Mando baayingira mu nnyumba ne bankwata ne bansiba akandooya era ne ndaba Lubuulwa ng’akaka omukadde omukwano ku mpaka nga banne basaakaanya.\nOluvannyuma Lubulwa yaggyayo ejjambiya ng’emasamasa n’atema omugenzi buli we yasanga.Yamuggyamu amaaso, n’amutemako omukono n’ebirala era nze nga nkubayo limu ne nzizaawo omutwe kuba nali mmanyi nti nze nzirako.\nNga bamalirizza obutemu bwabwe baakwata ebintu by’omugenzi okwali ensawo ye ey’omu ngalo n’emifaliso n’ebintu ebirala ne bafuluma mu nnyumba. Bandagira mbagoberere, bwe nnatuuka ku bbuca y’embizzi eya Ssaalongo, n’ampa 60,000/- mu mpeke, nampitira ne boda eyansuula e Busega gye nalinnyira takisi ne bandagira ekyalo nkyamuke kubanga baali baakunkwata.\nNange mu kutya nakkiriza era ne ng’enda ne nzirukira ewa muganda wange Betty Anyayiti e Kamwokya. Poliisi y’e Kyengera ng’ekulembeddwaamu akulira bambega baayo Winifred Nakatudde gye baansanze ne bankwata.\nWabula ebigambo bya Tino byatabudde Lubuulwa n’agamba nti ono omukyala ye mutemu kubanga amaze ebbanga nga yanobera mu nju ya Ziribaggwa era nga tayagala kufuluma. “Ye oba si ggwe mutemu lwaki nnyabo abantu b’oku kyalo gwe gwe baakeera okulaba ng’ofuluma n’omufaliso gwa Ziribaggwa n’ebintu bye ebirala era lwaki babikwatidde wuwo?” Lubuulwa bwe yamubuuzizza.\nWano Tino yayongedde n’abuulira poliisi nti ku nsonga ezimu z’ateebereza okuvaako okutemulwa kwa Ziribaggwa, omukadde ono yali yawola Ssaalongo ssente ze emitwalo 20 (200,000/-) agule embizzi era ebbanga lyali Bya H. NKALUBO ESSANYU libugaanye abawagizi b’omubaka Betty Nambooze Bakireke poliisi bw’emukkirizza okutwalibwa e Buyindi ajjanjabwe era kati bba Henry Bakireke yatandise dda okukola ku nteekateeka ezimulinnyisa ennyonyi.\nBakireke yategeezezza nti bagenda kusooka kumutwalako wa dokita waabwe e Bugoloobi asooke amukebere buto n’okumwetegereza oluvannyuma bamwongereyo e Buyindi.\nYagambye nti ekiseera ky’okutwala Nambooze e Buyindi kyayitako dda kyokka poliisi ebadde yamulemera. Eggulo poliisi yakkirizza Nambooze okutwalibwa mu ddwaaliro ku kakalu ka poliisi oluvannyuma lw’ebitongole ebyenjawulo omuli Palamenti, akakiiko k’eddembe ly’obuntu, abasawo ne minisita w’ebyobulamu okusemba atwalibwe.\nEbbaluwa ya minisita w’ebyobulamu Dr. Jane Ruth Aceng yategeezezza sipiika Rebecca Kadaga okwanguya enteekateeka y’okukola ku byetaagisa okutwala Nambooze kubanga abasawo baakakasizza nti embeera gy’alimu yetaaga kuddamu kukeberebwa dokita eyamulongoosa. Omwogezi wa poliisi ku kitebe kya bambega e Kibuli Vincent Ssekate yagambye nti bamutadde ku kakalu ka poliisi atwalibwe mu ddwaaliro.\n“Tumuwadde okutuuka nga July 29, 2018 lwe tumusuubira okuddamu okweyanjula . Ffe tugenda kugenda mu maaso n’okunoonyereza ku misango gye okutuusa lw’anadda,” Ssekate bwe yagambye .\nBino we bijjidde nga babaka banne, okuli Ibrahim Ssemujju Nganda, Allan Ssewanyana , Muyanja Ssenyonga ne Moses Kasibante baabadde balabudde nti ku Lwokuna (leero) bagenda kukunga bannaabwe bagumbe ku ddwaaliro e Kiruddu okutuusa ng’ayimbuddwa.\nOkusalawo kino poliisi yasoose kubalemesa kumuggyayo. Oluvanyuma lw’akakalu ka poliisi, embeera y’ebyokwerinda ku ddwaaliro e Kiruddu ekkakkanye abaserikale ne bakendeeza ku biragiro bye babadde bawa abayingirayo.\nKu Lwokubiri, abaserikale baabadde tebakkiriza muntu ayingira mu ddwaaliro ng’ensawo teyaziddwa ate n’emmotoka zatuusizza ekiseera ne zigaanibwayo. Lwakuna June 28, 2018Poliisi ekkirizzaliyiseewo e nga tamusasula.\nBano oluvannyuma baapondoose ne bakkiriza okutemula Ziribaggwa ne boogera ne bannaabwe abalala gye bali, era Mayanja n’akwatibwa. Akulira bambega Nakatudde yategeezezza nti bwe baafunye amawulire nti Tino yabaddewo mu nnyumba nga Ziribaggwa attibwa ne batandika okulumika ssimu ye okukkakkana nga bamukutte era abayambye okutegeera abaakola obutemu era bagguddwaako dda omusango ku fayiiro nnamba CRB136/2018.\nAbalala abaakwatiddwa kuliko bba wa Tino ayitibwa Stanely Owulo ne Peter Mutyaba ateeberezebwa okuba nga y’abadde muganzi w’omugenzi. Tino poliisi okumukwata e Kamwokya gye yabadde, yabadde amaze n’okufuna omusajja omulala gwe yabadde agenda okufumbirwa\nEyaluse olukwe lw’okutta ow’e Kyengera bamuyigga\nPoliisi ekutte abalala ku by'okutta Maama wa ddiifiri\nMaama wa diifiri Batte bamusse mu bukambwe; Bamusokoddemu nnabaana, amaaso n'okumusobyako


Bukedde Online - Ab'akatale k'e Wandegeya balemesezza minisita okulondesa\nBy PATRICK KIBIRANGO, SARAH ZAWEDDE NE MOSES KIGONGO\nMuteesasira n’abasuubuzi abalala nga balumbye minisita.\nABASUUBUZI mu katale k'e Wandegeya balemesezza minisita wa Kampala, Nnalongo Benny Namugwanya okulondesa abakulembeze mu katale kano ng'entabwe evudde ku butakkaanya n'obumu ku buwaayiro obulina okugobererwa okwesimbawo era gye biggweeredde nga poliisi ekubye omukka ogubalaala mu basuubuzi.\nNga September 25, 2020, Pulezidenti Museveni yawandiikira KCCA ng'agiragira okweddiza obutale bwa gavumenti bwonna era eteekewo okulonda kw'abakulembeze abaggya mbagirawo nga yeesigama ku ky'okuba nti obukulembeze obubbadde mu butale buno bunyaga abantu nga bubakanda ssente mpitirivu.\nEggulo e Wandegeya lwe baabadde balina okulonda kyokka okulonda kwayiise olw'emivuyo egyakwetobeseemu era obuyinza ne bukwasibwa KCCA okugira ng' eddukanya akatale kano okutuusa lwe banaddamu okutegeka okulonda mu wiiki emu.\nEmbeera yasoose kubeera ya ddembe era ng'abasuubuzi basanyufu nga buli ludda olw'abaabadde beesimbyewo okwabadde olwa Ceasar Joseph Yiga n'olwa Mawejje Muteesaasira bawaga. Omubaka wa pulezidenti mu Kawempe, Hussein Hood y'omu ku baasoose okwogera n'abuulira abantu omukulembeze kwe yasinziira okulagira okukyusa obukulembeze oluvannyuma lw'okukizuula nti abaali mu buyinza baali banyaga abantu.\nHood yasabye abasuubuzi okukuuma eddembe era n'abakubiriza okuwagira pulezidenti Museveni kubanga yabategeera. Oluvannyuma minisita Benny Namugwanya naye yakutte akazindaalo n'asooka ayisa abasuubuzi mu mitendera gye bagenda okuyitamu okulonda.\nYannyonnyodde nti olukiiko olugenda okulondebwa lugenda kukolera emyezi mukaaga nga luliko abantu musanvu okuli abakungu ba KCCA bataano nga kwe kuli akola nga ssentebe olw'okwegattibwako abasuubuzi babiri omwami n'omukyala ekitaasanyudde basuubuzi bano.\nMinisita era yannyonnyodde nti omulonzi alina okuba omusuubuzi mu katale ng'alinamu omudaala ekintu kye baawakanyizza. Kyokka bwe yatuuse ku muntu alina okwesimbawo n'abategeeza nti alina kubanga talina buweereza mu ofiisi ya gavumenti yonna wadde ssentebe w'ekyalo.\nWano Mawejje Muteesaasira n'abawagizi be tebaamulinze kumalayo ne bamwambalira nga bamulumiriza okuba ne kyekubiira olw'okuba akawaayiro kano kaabadde kaggya Muteesaasira mu lwokaano ne bamulumba okwagala okumugwa mu malaka.\nMuteesaasira yalangiridde nga bwasuddewo ofiisi ya ssentebe w'ekyalo owa Wandegeza zzooni. Akanyoolagano kaatutte ebbanga era wano minisita we yasabidde abawagizi ba Muteesaasira okukkakkana kubanga omuntu waabwe agenda kuteekebwa ku lukiiko ate kino ne kitabula abawagizi ba Lubega nga bagamba nti tebakikkiriza kuba etteeka limukwata.\nEmbeera yayongedde okusajjuka era minisita n'alangirira nti okulonda akwongeddeyo okumala wiiki emu okutuusa ng'enjuyi zombi zimaze okukkaanya. Oluvannyuma omukolo gwaggaddwawo kyokka abasuubuzi ne basigala mu kulwagana ekyawalirizza poliisi okubakubamu omukka ogubalagala okubagumbulula.\nNnalongo Benny Namugwanya\nCeasar Joseph Yiga\nEnnyanja Nalubaale: Mu myaka 30 n'akayamba kajja kuba tekakyavubibwamu\nNalubaale: Etteeka erigifuga lyakoma mu bwino


OKUSABIRA N’OKUTUKUZA -\nHome / OKUSABIRA N’OKUTUKUZA\nMwenna abali ku mukutu guno, mbanirizza nnyo nnyini ddala. Abaweereza nze Stephen Nsubuga. Nsabira abantu, ebintu, ebisolo n’ebirala bingi okukyusa embeera ey’obulwadde, obutakulaakulana n’okuyamba okukyusa embeera ey’amanyi amabi yonna.\nOBULWADDE: Bw’oba oli mu mbeera ey’obulwadde nkukuutira ofune okujjanjabibwa mu mwoyo nga okozesa “session – AURA” oba “session – RAAH”.\n“Session -AURA” y’esinga okubeera eyamanyi mukuyamba okufuula ekitangaala amanyi g’enzikiza oba amanyi amabi agaleeta obulwadde. Egendera ddala mu mwoyo gwo, n’ekebera obulamu bw’oyise mu bwonna okuzuula ddi era wa amanyi amabi gye gaava n’ekyagaleeta era n’egafuula amalungi oba n’egaggira wo ddala ne galema kuddamu kukutawanya. Ekukebera omubiri gwonna okuzuula amanyi ago wegali era n’egagyawo.\nMu “session -RAAH” tewali kukebera kungi. Omusabi akuwa engeri y’okwetegeka mu. Era ku lunaku lwakusabira akuwa engeri gyakwagala mu awo n’akusabira mu kasirise nga akusindika mu ekitangaala kifuule ekitangaala amanyi gonna ag’enzikiza oba kigagye wo.\n“Motorcycle Cleansing”: Buli pikipiki yonna eyita mu mikono mingi okutuuka lw’etuuka ku muguzi asemba yo. Buli agikwata ko okugipanga, okugikola, okugisaabaza, okugitikka, n’okugitunda alina amanyi g’agireka ko. Agamu ku manyi ago malungi kyokka nga ate amala mabi. Oluba okugula pikipiki, nga tonnaba kutandika kugivuga, kibeera kirungi nnyo n’efuna okutukuzibwa n’okuweebwa omukisa. Giteeke ko omukisa n’obukuumi nga tonnaba kutandika kugikozesa. Bw’oba watandika dda okugikozesa nga tesabiddwa, nkukubiriza oyanguwe okugireeta esabirwe, okugitukuza era n’okugiteeka ko obukuumi obw’omwoyo.\n“Vehicle Cleansing”: Buli mmotoka yonna eyita mu mikono mingi okutuuka lw’etuuka ku muguzi asemba yo. Buli agikwata ko okugipanga, okugikola, okugisaabaza, okugitika, n’okugitunda alina amanyi g’agireka ko. Agamu ku manyi ago malungi kyokka nga ate amala mabi. Oluba okugula emmotoka, nga tonnaba kutandika kugivuga, kibeera kirungi nnyo n’efuna okutukuzibwa n’okuweebwa omukisa n’obukuumi obw’omwoyo. Giteeke ko omukisa n’obukuumi nga tonnaba kutandika kugikozesa. Bw’oba watandika dda okugikozesa nga tesabiddwa, nkukubiriza oyanguwe okugireeta esabirwe okugitukuza era n’okugiteeka ko obukuumi obw’omwoyo.\n“House Cleansing”: Ennyumba yonna ey’obwannannyini oba ey’okupangisa eyita mu mikono mingi okutuuka okusulibwa mu. Abamu bagireka mu amanyi amalungi wabula ate abalala ne bagireka mu amanyi amabi. Nga tonnaba kutandika ku kozesa nnyumba yonna, okugisula mu, ogisuza mu abantu oba okugikolera mu eby’enfuna, kibeera kirungi nnyo etukuzibwe era etekebwe ko obukuumi obw’amanyi ag’omwoyo.\n“Home Cleansing” & “House and Home Cleansing”: Amaka gonna nga tonnaba kugayingira, kibeera kirungi nnyo negatukuzibwa era ne gateebwa ko obukuumi obw’omwoyo. Era kino kirungi nnyo okukolebwa ne buli lw’owulira nga amaka gazze mu amanyi amabi nga obutakkanya obutaggwa, obulwadde, okufiirwa abantu oba ebisolo, n’embera endala yonna ey’amanyi amabi.\nBwoba wetaaze okuyambibwa mu ngeri emu ku zino waggulu, mpandikira nga ojjuza mu “foomu” eri mu “contact us”. Naye okwanguya byonna, genda bugenzi ku “services” ogule ky’oyagala olonde n’obudde.\nEnsasula: Okusobola okusasulira “services” z’oku mukutu guno, alina kukozesa “paypal”. Bw’oba tolina ‘akawunti’ ku “paypal” nyiga WANO okugenda ku mukutu gwa “paypal” okuggula wo ‘akawunti’. Okumanya ebisinga wo ku “paypal” nyiga WANO.